text:
ICosatu ifuna iqiniso ngeNkandla
2012-11-14 07:51
Johannesburg - UMvikeli woMphakathi uThuli Madonsela kumele asombulule iqiniso ngohlelo luka-R200 million lokulungiswa komuzi kaMengameli Jacob Zuma eNkandla, kusho iCosatu.
Okhulumela iCongress of SA Trade Unions uPatrick Craven uthe lo mfelandawonye ukhathazekile ngemibiko oyizwayo.
"Siyazi ukuthi umvikeli womphakathi uyaphenya ngalolu daba kanti futhi sithemba ukuthi uhulumeni uzosebenzisana naye ukuthola umnyombo walezi zinsolo," esho.
"Ngakho-ke ngeke siphawule kuze kube kuphuma umbiko."
Lowo owaxoshwa njengomkhulumeli we-African National Congress Youth League uFloyd
Shivambu ugxeke iSA Communist Party ngokweseka uZuma yize iningi likhala ngalolu hlelo lwaseNkandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
Babhikishele intuthuko eKapa
2012-07-30 14:32
Cape Town - Abantu abalinganiselwa ku-100 babambe umbhikisho bekhala ngokugqoza kwentuthuko elokishini laseNyanga eKapa, kusho amaphoyisa esifundazweni iWestern Cape.
Okhulumela amaphoyisa uLieutenant Colonel Andre Traut uthe ababhikishi bahlangane ekhoneni lomgwaqo uLansdowne noDuinefontein ngezithuba zawo-03:45 bavala umgwaqo ngamathayi avuthayo.
"Amaphoyisa asiqaphile isimo," kusho uTraut.
Okhulumela amabhasi enkampani iGolden Arrow uBronwen Dyke, uthe enye yamabhasi abo ithe ukuhlangabezana nenkinga ngesikhathi ivinjwa embhikishweni.
"Ibhasi ijikijelwe ngamatshe yashiswa eGugulethu," kusho uDyke.
"Umshayeli uthole ukulimala okungatheni ebusweni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Umuntu wesifazane uyayinqinda intelezi - Umbono
2013-01-17 16:22
Cape Town - Sekuseke izinsuku ezimbili kuphela ngaphambi kokuthi kuqale imidlalo ye-Africa Cup of Nations.
IPhephandaba iDaily Sun libike lathi abasebenzi enkundleni yezemidlalo iNelson Mandela Bay, bathi abantu besifazane angeke bavunyelwe ukuthi bangene enkundleni bahlale maduzane nezindlu zokushintshela abadlali, njengoba kunamaqembu asecele ukuthi bangavunyelwa ezinkundleni.
Amaqembu akhala ngokuthi isimame siletha amabhadi enkundleni futhi simataniswa kakhulu nokuthakatha.
Isangoma esaziwayo uBhayilatshoza Mngambe uthi kuyiqiniso okushowo ngamaqembu.
UMakhosi uthi nasempini abesifazane abavumelekile ukuthi babe seduze namabutho, uthi imidlalo ye-Afcon ayehlukile empini.
Abafundi baphawula ngesikhalazo samaqembu ahlanganisa iGhana, DR Congo, Mali kanye neNiger.
Abanye babeke kanje:UThulile Tiny
uthe: Kuyiqiniso kodwa elibuhlungu kulabo abasiqondi isintu namasiko.
Thina esikhule kuliwa, amadoda ebehlala entabeni, futhi njengasebholeni abengasondeli kowesifazane uma kuzoba nomdlalo -
Akukaze kube icala lokho futhi bekwenziwa ngoba kuvikelwa ibutho lingakhathali empini.
Nasebholeni kunjalo, kodwa-ke uma ungakathombi futhi ungayazi indoda akukho ongabagqilaza ngakho.
UDeputy Maps
uthe: Ngizovuma uma sibheka ukuthi yini eyenziwa amaqembu ngaphambi komdlalo sikuqhathanise nebutho lempi elisebenzisa okuthile noma intelezi.
Umuntu wesifazane osenzinsukwini uyayithena amandla intelezi yebutho, ingakho owesifazane kwakungafanele asondele emabuthweni.
Akusikho ukucwasa lokhu.
USbonelo Maphumulo
uthe: Khona bakhuluma elimsulwa iqiniso futhi elingasoze laphikiswa, ngaphandle-ke uma uwumuntu othi umbala omhlophe ubomvu!
Umuntu wesifazane vele uyazithikameza izinto eziningi empilweni, yingakho kuthiwa akangayithinti indoda ekhanda, angayeqi indoda, angadluli phakathi kwamadoda uma ehleli noma emile, futhi kungaphuzwa naye okhambeni olulodwa, ningalali embhedeni munye uma esezinsukwini zakhe futhi angapheki aze aqede.
Akudingi size sibuze okuningi ngoba kuyacaca phela noma ubani oya emqhudelwaneni kumele azinike amandla ndlela thizeni.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UKomphela noma u-Igesund?Comment on this story
NONTUTHUKO NGUBANE
NGEMUVA kokuphothula inhlolokhono yabaqeqeshi abahlanu abebegaqele isikhundla sokuqeqesha iBafana Bafana iSafa ikhiphe isitatimende izolo lapho iqinisekise khona ukuthi umjaho usuphakathi kukaGordon Igesund noSteve Komphela (osesithombeni).
Inhlolokhono eqale ngesonto eledlule ibibandakanya u-Igesund weMoroka Swallows, Komphela osabambile kuBafana, Neil Tovey weThanda Royal Zulu, Shakes Mashaba we-Under 23 noGavin Hunt weSuper Sport United.
Ngokwesitatimende esikhishwe yiSafa ngemuva kokuhlaba uKomphela ngemibuzo izolo kuhlaluke ukuthi uyena lo mqeqeshi no-Igesund abahambe phambili ngamaphuzu kanti sebemenyiwe ukuthi bazophinde benze ezinye izethulo kwiNational Executive Committee (NEC) yeSafa okuyiyona ezoqoka umqeqeshi weBafana.
Lokhu kuzokwenzeka ngoJuni 30 kanti ngemuva kwalokho iNEC izokwemukela umbiko weTechnical Committee bese iqedela ukuqokwa komqeqeshi omusha weBafana kulaba abasele ababili.
“Sijabula kakhulu ngokuthi le nqubo seyizofika emaphethelweni,” kusho isikhulu esiphezulu seSafa uRobin Petersen.
“Bobabili laba baqeqeshi bakhombise ukuthi bavuthiwe impela futhi bangakwazi ukuyibamba ishisa kuBafana Bafana.”
UPetersen uphinde wabonga uHunt, Mashaba noTovey ngokuba yingxenye yale nhlokhono.
Akwaziwa ukuthi yimuphi ozogcina ephumelele ngoba bobabili uSteve noGordon banamava abambekayo uma kukhulunywa ngokuqeqesha.
Nokho iningi labalandeli bebhola kuleli lithwele ngeqoma u-Igesund elimbona umfanele lo msebenzi njengoba eseke wadla isicoco seligi namaqembu amahlanu ehlukene kuleli.
Naye lo mqeqeshi useke wakuveza ukuthi angakwazi ukuyibamba ishisa kwiBafana uma engalinikwa ithuba.
Ngakolunye uhlangothi uKomphela angazigqaja aphinde azishaye isifuba ngokuthi ufike noshintsho olwenze iBafana yawina okokuqala kusukela ngo-Agasti nyakenye lapho yashaya iBurkina Faso eyayingaphelele kowobungani.
IGabon ibibophele iqembu lika-Under 23 elilungiselela ama-Olympics London kodwa kwehle kahle kuBafana ukuyishaya ngo 3-0 ngemuva kokuhluleka ukuwina isikhathi eside.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Baphikisana ngokuxoshwa kukaLekota - Umbono
2012-06-15 08:40
Cape Town - Umholi weCongress of the People uMosiuoa Lekota uthi angase athathe izinyathelo zomthetho kulandela ukuthi axoshwe ePhalamende.
ULekota uxoshwe ngoba enqabe ukuhoxisa ukugxeka kwakhe uMengameli
uJacob Zuma athe waphula izifungo zakhe ngokwehluleka ukuvikela iciko
uBrett Murray owabe ezwakalisa ilungelo lokukhuluma ngokukhululeka.
Abafundi bayaphawula.
UKwanele Mbatha uthe: Vele abantu abamthandi umuntu uma ekhuluma amaqiniso njengoba nakuLekota seku njalo.
USibonele Kabeya uthe: Ngiyacabanga ukuthi uLekota ube nombono.
USpha Swazy Gule uthe: ULekota uhlale elindele ukuzuza amaphoyinti ngabanye abantu.
UMbongeni Thusi uthe: Empeleni lo mnumzane uyibhimbi,uyathanda ukuhola kodwa ukuhola akukho kuye.
USimanga Zwane uthe: ULekota ubekhuluma iqiniso, abanye abasoze vke bakubona okungalungile okwenziwa yi-ANC.
UZukile Mahlubi Langeni uthe: ULekota ubenephuzu, abantu bayathanda ukuzwela kakhulu ngale ndab kaZuma, ukhulume iqiniso uLekota.
Kumele vele amgxeke umengameli uma kunesidingo.
USakhile Mathenjwa uthe: Ubaba
uLekota ubulawa umona, uma ethi waboshwa okusho ukuthi kumele abamhlophe
beqhubeke nokusibukela phansi?
Ngingasho nje uLekota ucabanga ukuthi
ugcono kunabanye abantu.
UZak Biyela uthe: Ubaba
uLekota ubulawa umona, uma ethi waboshwa okusho ukuthi kumele abamhlophe
beqhubeke nokusibukela phansi?
Ngingasho nje uLekota ucabanga ukuthi
ugcono kunabanye abantu.
UMhleli Sipho Sithole uthe: ULekota
uzama ukuqhuba inzondo anayo ngoZuma ngokusebenzisa umthetho
wamalungelo omdwebi, ngokwakhe wayefisa uMongameli avikele umthetho
we-Freedom of Expression kumdwebi.
Ngenye indlela umengameli athi ayikho
inkinga ngokudwetshwa kwakhe avikele ilungelo lalo mdwebi, lo mthetho uLekota uwubheke ngenzondo wafisa usebenzele umdwebi kuphela wakhohlwa
ukuthi naye phela uZuma unalo leli lungelo.
Qondani ngamalungelo ezakhamizi zalelizwe
niyeke inzondo phansi.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Injabulo ngebheyili yoweNFPComment on this story
NQOBIZIZWE ZWANE
KUQHUME imikikizo nezinhlamvu zenhlamba ngaphandle kweNkantolo yesiFunda eThekwini emuva kokukhishwa kwendodana yomholi weNFP osamisiwe ngebheyili ka-R20 000 izolo.
UMnuz Bonginhlanhla Gwala oyindodana kaMnuz Bhungu Gwala uthole ibheyili emuva kokuba abashushisi nabammeli bakhe bebuke i-video ye-CCTV ngokwenzeka ngo-Okhtoba 6.
UBonginhlanhla ubevele enkantolo noyise uBhungu, umfowabo uMjabulelwa, Skhumbuzo Nxumalo noSbusiso Ncengwa.
Babhekene necala lokubulala owesifazane ongumlandeli we-IFP KwaMashu uNksz Cebisile Shezi ngesikhathi kusuka izidubedube ehostela, namahlanu okuzama ukubulala.
UBonginhlanhla ongummangalelwa wesine umbuso uthe awusasiphikisi isicelo sakhe sebheyili emva kokubuka le video njengoba uthe izinto eziningi azisho ebufakazini abunika inkantolo ngesikhathi efaka isicelo sebheyili zibukeka ziyiqiniso.
“Noma kungezona izithombe ongathatha ngazo isinqumo esingujuqu kodwa siyagculiseka ngesikubonile yize kusafuneka siziqinisekise zithombe,” kusho umshushisi uMnuz Cyril Selebe.
IMantshi uMnuz S Hlophe ikhipha isinqumo ithe asikho isidingo sokungamniki uBonginhlanhla ibheyili uma abashushisi begculisekile ngabakubonile.
UHlophe enikeza imibandela yebheyili uthe, “Ngikunika ibheyili ka-R20 000 njengoba umbuso ungasasiphikisi isicelo sakho. Kumele uye esiteshini samaphoyisa eDurban North uyoziveza ngo-8 ekuseni nango-5 ntambama njalo ngoMsombuluko, uLwesithathu noLwesihlanu. Ungawushiyi umuzi wakho oseMhlanga ngaphambi kuka-6 ekuseni futhi angashayi u-6 wantambama ungekho ekhaya. Ungalinge ushiye isifunda saseThekwini ngaphandle kokwazisa umseshi wecala uKapteni Ntenga. Uma uya KwaDukuza njengoba unebhizinisi lamatekisi ungalokothi uye ungamtshelanga umseshi,” kusho uHlophe.
Emva kwalokho umsolwa wesibili kuleli cala uNcengwa utshengise ukungenami emva kokuzwa izindaba zokubukwa kwale video. Ubekhuluma ubona ukuthi udiniwe.
Leli cala lihlehlele uLwesihlanu lapho kulindeleke ukuthi uNxumalo aqhubeke nesicelo sakhe sebheyili njengoba siphazamisekile ngesikhathi imishini yokuqopha izinkulumo enkantolo iba nenkinga.
Kulindeleke ukuthi uNcengwa afake isicelo sebheyili njengoba abanye abammangalelwa bezifakile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe isigebengu ebesesihlabene no-R20 000
2012-11-27 10:00
Johannesburg - Kudutshulwe indoda yashona ngemuva kokuthi ekhombe owesifazane ngesibhamu wamphuca imali elinganiselwa ku-R20 000 eSoweto, kusho amaphoyisa aseGauteng ngoLwesibili.
Ubengomunye wamadoda amabili aphuce owesifazane isikhwama esitolo eDobsonville, kusho uWarrant Officer Kay Makhubela.
"Lo wesifazane ubeyokhokhela izimpahla azithengile njengoba enebhizinisi lakhe ngesikhathi ehlangana nezimbila zithutha," kusho uMkhubela.
Obone kwenzeka lesi sigameko udutshulwe emzimbeni ngesikhathi ezama ukulekelela.
Kube sekuthintwa amaphoyisa nabe esejaha izigilamkhuba azifica emathuneni aseDoornklop.
Kuqubuke impi yezulu lezandla phakathi kwamaphoyisa nezigebengu, esisodwa sasala enkundleni, kwathi esinye sabaleka.
Kuvulwe icala lokufa komuntu nelokuzama ukubulala.
- Landela
IzindabaNews24 kuTwitter
- SAPA


text:
Uzobuyela ekhaya umengameli waseMauritania
2012-11-21 07:29
Paris - UMengameli waseMauritania uMohamed Ould Abdel Aziz kulindeleke ukuba abuyele ekhaya ngempelasonto ngemuva kokuthola ukwelashwa eParis kulandela ukudutshulwa kwangenyanga edlule, bathi kwaba yiphutha.
U-Aziz, nodla ngakhezo lunye neNtshonalanga ngemizamo yokulwisana nenhlangano yamaphukulazikhuni i-al-Qaeda e-Afrika, wayiswa eFrance ngo-Okthoba 14 ngemuva kokuthi umbutho wezokuvikela udubula inhlabaluhide yakhe ngephutha.
Kodwa amahlebezi asho okunye.
Okhulumela uhulumeni, uRassoul Ould Khal, uthe u-Aziz ulindeleke ukuba atheleke ngoMgqibelo ekuseni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Izambane
Izambane uhlobo lomfino omila phansi komhlabathi. Linekhasi elinsundu kodwa lona linombala omhlophe ngaphakathi. Lidliwa abantu kanye nezilwane. Izambane lidume kakhulu ngokuba yindawo yokutholakala kwamavithamina namaminerali ngobuningi bawo. Izambane elilodwa nje lilingene lingakunika imakhaneziyamu (Magnesium), esiza kakhulu ekuqiniseni ikakhulukazi amathambo; i-Ayoni (Iron) yona ingumqondisi wokuhanjiswa kwe-Oksijini (oxygen), isiza ukuba i-Oksijini ihambe ngokushesha futhi nangobuningi.
Izambane liphekwa ngezindlela ezahlukene. Lingabiliswa ngamanzi nosawoti, noma liphekwe nesityulu (stew) senyama, noma liphekwe ku-Ovini ngomlilo wawo.


text:
WASHINGTON DC— Inhlanganiso ebona ngokulondolozwa kwelungelo labathengi eye Consumer Council of Zimbabwe (CCZ) ithi izitolo sezikhweze intengo yenyama, impuphu lokunye zisenzela ukthola inzuzo enkulu ngesikhathi sekhisimusi.
ICCZ ithi izitolo zikhweze intengo yomgodla wempuphu olesisindo se 20kg ngedollar yafika kumadollar alitshumi lanye - $11.00.
IConsumer Council ithi intengo ye margarine layo ikhuphuke ngamasenti edlula alitshumi-11c.
Inhlanganiso le iphinde yathi intengo yamatamatisi, ikhabitshi lesepa yokuwatsha yehle kancane kwathi-ke intengo yesinkwa, amahlamvu etiye lokunye kayizange iguquke.
Uzulu uzonde okwamagama ngokukhuphuka kwentengo yenyama lempuphu esithi lokhu kwenziwa yizitolo ezingacabangi lokuthi impahla le yenziwa njani.
Umnu. Njambakulwa Mwembe owe Dete esabelweni seMatabeleland North, okade esiya e-Democratic Republic of Congo sikhuluma laye, uthi izitolo kumele zime ukuthwalisa uzulu nzima.
Umnu. Joshua Ncube osebenza eGoli uthe okwenziwa yizitolo kuzabangela ukuthi bathenge impuphu emazweni ngemali ephezulu.


text:
Benza lunongeke uhlelo laba bantuComment on this story
SIZWE BLOSE
PHAMBILINI umuntu owayegqama kakhulu emsakazweni kwakuba ngumsakazi kodwa manje izinto sezishintshile njengoba sekuke kudume kakhulu abantu abalekelelayo kunabasakazi.
Okunye futhi kunalabo abalekelelayo abalenza lube mnandi uhlelo kumbe ube nesizathu sokulalela umsakazo.
U-Ayanda Msweli wenza omuhle umsebenzi ngokusibikela ukuthi kwenzekani emgwaqweni. Okuhle ngale nsizwa wukuthi ibuye iphonse namancoko amancane lapha nalaphaya okwenza kube lula ukulalela lesi sigaba sakhe esisohlelweni lukaLinda Sibiya, iVuka Mzansi kuKhozi FM.
ULangalakhe Zwane ositshela ngezitimela ungomunye wabantu abanezigaba ezinhlelweni zomsakazo kodwa abaduma kakhulu yize enemizuzu emibili vo kulona lolu hlelo lukaLinda.
Iphuzu elibalulekile wukuthi umsakazo awusagcini ngokunandiswa wumsakazi nje kuphela kodwa nabantu abangahlangene nohlelo balugcina lumnandi kumbe kube khona abantu abalandela lezo zigatshana eziza nabantu abalekelelayo bebe bengeyona ingxenye yomsakazo nokukhuphula izibalo zabalaleli.
UNhlanhla Mtaka ohlaziya ipolitiki ngolimi lwesiZulu, usezakhele olukhulu udumo, nengikholwa wukuthi kunabalaleli abalalela uhlelo lwasekuseni ngoba befuna ukulalela le nsizwa.
EkaPastor Sthembiso Zondo obenza izinkulumo zokugqugquzela abalaleli, iligqamisa kahle leli phuzu.
Iningi labantu abalalela uhlelo lukaSipho Mbatha odume ngoSgqemeza abawuvali umlomo ngensizwa engena nomgosi kulolu hlelo, uBlessing Cele odume ngelikaMaBlerh.
Vele luyasha uhlelo lukaSgqemeza, lokho akubuzwa kodwa baningi abantu abathanda le nsizwa engena ngoMsombuluko, ngo-5 ntambama.
Ngisho nasematekisini uzwa abantu bekhuluma ngayo le nsizwa, kunalabo abathi abafuni ukuphuthwa yiyona ngoba ibaphakela ezinohlonze ngosaziwayo.
Ngaphandle kwalokho iyabalanda ibafake emoyeni uma kunezindaba ezibathinta ngqo ikakhulukazi lezo eziphume emaphepheni angeSonto.
UVukani Masinga odume ngoChilli M abantu abalalela uhlelo lwakhe bayamazi kodwa ngicabanga ukuthi Amapentshisi nawo asezakhele olwawo udumo ngokwelekelela kulolu hlelo.
Kulezi zinsuku nje sekubhalwa futhi kuphawulwa kakhulu ngaMapentshisi emaphepheni ukwedlula uChilli M, okunguyena oshayela uhlelo.
Ohlelweni lwasekuseni kuMetro FM, olushayelwa nguGlen Lewis no-Unathi Msengana kunesigatshana sikaCarmen oshayela abantu izingcingo adlale ngabo, phecelezi okubizwa nge-prank.
Lesi sigaba singezinye abalaleli balolu hlelo abakhuluma ngazo ngapha nangapha.
Konke lokhu kuligqamisa kahle leli phuzu lokubaluleka kwabantu abasuke beyingxenye yezinhlelo emsakazweni. Yingakho abasakazi nezikhulu zabo kumele baqikelele ukuthi ezinhlelweni zabo banandisa ngabantu abazohambisana kakhulu nenhloso yomsakazo, okungukwazisa, ukufundisa nokujabulisa abalaleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMoon akayena umbulali - Ummeli
2013-01-25 10:01
Johannesburg - Lowo owayedlalela iBafana Bafana uBryce Moon wayengazimisele ngokubulala muntu ngesikhathi eshayisa umsebenzi wasemakhishini eSandton embulala, kusho umbiko ngoLwesihlanu.
Ummeli kaMoon uNaren Sangham utshele iNkantolo yeMantshi yaseRandburg
ngoLwesine ukuthi kungukuphambuka ukuthi ikhasimende lakhe libekwe icala lokubulala nelokuzama ukubulala, kubika iThe Star.
"Kumele lihoxiswe icala lokubulala," kucashunwa uSangham.
Uphinde wathi uMoon kumele angayamaniswa necala lokubulala ngokungenhloso, wathi uMbuso kumele uveze ubufakazi obushaya esikhonkosini ukuthi uMoon wayeshayela budedengu ngesikhathi kwenzeka le ngozi.
UMoon, 26, usolwa ngokushayisa abulale uMavis Ncube kuKatherine Street, eSandhurst, ngoJuni 2009.
Ubhekene namanye amacala okushayela ecwile ezinkambeni zikaFaro nokushayela budedengu.
Isinqumo sizokhishwa ngoMashi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usesiqalile isigwebo sakhe uMalatsi
2012-11-19 16:31
Johannesburg - Owabe engusopolitiki uDavid Malatsi uzinikele ejele iWitbank Prison, eMalahleni, ngenhloso yokuyoqala isigwebo sakhe seminyaka emihlanu, kusho abezamajele ngoMsombuluko.
"UMalatsi uzinikele ejele ekuseni ngezithuba zawo:08:30.Usesiqalile isigwebo sakhe,” kusho okhulumela ezamajele uKoos Gerber.
UGerber akachazanga ukuthi kungani uMalatsi engazinikelanga ngoLwesihlanu, njengoba kwakulindelekile.
UMalatsi uzodonsa iminyaka emihlanu mayelana necala lenkohlakalo, lokhu kulandela ukuthi iNkantolo eNKulu eKapa yachitha isicelo sakhe sokwedlulisa isigwebo.
Ngenyanga ka-Okthoba ngonyaka ka-2006, uMalatsi walahlwa yicala lenkohlakalo, kuthiwa wamukela isamba esingu-R100 000, egwazelwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuzoba namanyuvesi amasha ngo-2014
2012-10-11 12:01
Johannesburg - INingizimu Afrika izokhulisa izinga lemfundo ngokuthi yakhe amanyuvesi amabili, kusho uNgqongqoshe wezeMfundo emazingeni aphakeme uBlade Nzimande.
"Kuhlelwa ukuthi amanyuvesi abe esesebenza ngonyaka ka-2014," esho ekhuluma emhlanganweni weBlack Business Council, eMidrand.
Izikhungo lezi zizokwakhiwa eMpumalanga naseNorthern Cape.
UMengameli uJacob Zuma utshele izihambeli zomhlangano wathi seyihlonziwe indawo ekuzokwakhiwa kuyo amanyuvesi, uthe maduzane kuzophendulwa isoyi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kukhulile ukwebiwa kwemfuyo
2012-11-28 16:20
Pretoria - Ziyanda izehlakalo zokwebiwa kwemfuyo eziqhubeka emingceleni yaseNingizimu Afrika, kusho abeSA National Defence Force, ngoLwesithathu.
Isikhulu ophikweni lwabaphenyi uLieutenant General Derrick Mgwebi usho kanjena ekhuluma nabezindaba ePitoli, echaza ngomsebenzi amasosha ayingxenye yawo.
"Uma ubheka imingcele ibanzi kakhulu...angeke amasosha ahamba ngezinyawo akwazi ukugada lezi zindawo ngempumelelo,” kusho uMgwebi.
UMgwebi uphinde wacacisa ngempumelelo yamasosha ekugadeni imingcele.
INingizimu Afrika iyingxenye yamasosha ajutshwe yi-United Nations eSudan naseDemocratic Republic of Congo, amanye amasosha ajutshwe eKruger National Park, ukukhalima umkhuba wokuzingelwa kobhejane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sitholakele isidumbu sentombazanyana
2013-01-16 10:01
Cape Town - Isidumbu sentombazanyane, 5, eyaduka ngoKhisimusi sitholakale emjondolo oseKhayelitsha, eKapa, ngokulandisa kombiko ngoLwesithathu.
Iphephandaba iDaily Voice ibike ukuthi uLilitha Mgwebi wanyamalala ekhaya lakhe edlala nabangani bakhe eGreenpoint.
Isidumbu sakhe esinqunu sitholakale embhedeni osemjondolo eKhayelitsha ngoLwesibili ngesikhathi umnikazi womjondolo ebuya emaholidini.
Umama wengane, u-Abongile, 28, uthi bese belahlekelwe yithemba lokuthola le ngane.
"Angikwazanga ukuthi ngiye kobona ingane yami ikulesiya simo ebikusona," esho.
Okhulumela amaphoyisa aseWestern Cape uCaptain Frederick van Wyk
uthe bathungatha lowo obegadiswe umuzi.
- Landela
IzindabaNews24 kuTwitter
- SAPA


text:
Kuvela ubufakazi kwelaPistoriusComment on this story
INTATHELI YESOLEZWE
AMAPHOYISA aseziqhelelanisile nokuputshuka kombiko othinta icala lokubulala elibhekene nomgijimi u-Oscar Pistorius oveza isihluku okwabulawa ngaso intombi yakhe uReeva Steenkamp emzini walo mgijimi ngoLwesine ekuseni.
Izolo iphephandaba i-City Press liveze ukuthi endlini kaPistorius kwatholakala nenduku yokudlala ikhilikithi okusolwa ukuthi yasetshenziswa ukushaya ngaphambi kokuba uReeva abulawe ngokudutshulwa. Leli phephandaba lithi lithole lolu lwazi emuva kokuxoxisana nabantu “abasondelene” nophenyo lwamaphoyisa. Okunye okuvelayo ukuthi lo mgijimi wafonela uyise ekuseni ngoLwesine futhi linayo yonke imininingwane yengxoxo yabo. Ngesikhathi amaphoyisa efika emzini wakhe emuva kwesigameko kuthiwa anxusa ukuba uPistorius ahlolelwe izidakamizwa. Leli phephandaba lithi uReeva wayeshayeke kanzima ekhanda.
“Angazi ukuthi laba bantu bazithathaphi lezindaba,” kusho okhulumela amaphoyisa uLt. Col. Katlego Mogale izolo
Lo mgijimi ubekwe icala lokubulala okuhleliwe kanti uboshiwe. Kusasa uzofaka isicelo sebheyili enkantolo. Uphiko labesifazane be-ANC luthi kumele lo mgijimi anqatshelwe ibheyili.
Izolo abe-National Prosecuting Authority ngomlomo womkhulumeli wayo uMedupe Simasiku bathe kumele umthombo walolu daba udalulwe.
USimasiku uthi ngoLwesihlanu amaphoyisa akhipha idokodo elalingenabo bonke ubufakazi elabe lisaphenywa, ase etshela abe NPA ukuthi njengoba uphenyo lusaqhubeka kuningi abasazokuthola ngaphambi kokuba baqede ngedokodo.
I-City Press ithe amaphoyisa abheka zonke izinhlangothi ngalolu daba abheka nokuthi induku yekhilikithi eyatholwa emzini kaPistorius kungenzeka ukuthi yayisetshenziswa uReeva ukuzivikela. Kuvela nokuthi ngo 3.20am uPistorius wafonela uyise emcela ukuba aphuthume emzini wakhe. Kuthiwa ngesikhathi umndeni ufika uPistorius wayeqiqinge isidumbu sentombi yakhe. Eminye imibiko ithi uPistorius wafonela umngani wakhe wesifazane naye waphuthuma emzini wakhe khona ekuseni ngaphambi kokubizwa kwe- ambulensi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubanjwe 2 ngokuqhumisa i-ATM
2012-07-12 10:03
Cape Town - Kuboshwe amadoda amabili asolwa ngokuqhumisa umshini wokukhipha imali, i-ATM, ngesikhathi bebanjwa eMfuleni, eKapa, kusho amaphoyisa aseWestern Cape.
ULieutenant Colonel Andrè Traut uthe amaphoyisa abecuthe ngaku-ATM ekuMain Road, eWesbank, ngabo-04:30 ase ebona abantu abane beqhamuka.
Kube sekuba nempi yezulu lezandla kwathi abantu ababili, abaneminyaka engu-27 no-36 ubudala, baboshwa.
Abanye ababili bakwazile ukubaleka.
Kutholakale iziqhumane nesibhamu endaweni yesigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
‘Lufuna i-ANC udaba loweTheku’Comment on this story
CELANI SIKHAKHANE
I-SACP ne-Cosatu KwaZulu-Natal bafuna uKhongolose ungenelele enkingeni ekhungethe uMasipala weTheku, ehlanganisa ukungabibikho kozinzo ophikweni lwamaphoyisa nemibiko yezinsolo zenkohlakalo kulo masipala.
Lama dlelandawonye kaKhongolose akusho lokhu esithangamini nabezindaba izolo lapho abecacisa ngezinye zezinqumo ezithathwe emhlanganweni obungowokuqala selokhu iSACP neCosatu esifundazweni bekhethe ubuholi obusha.
Lezi zinhlaka zithe yize zisijabulela isimemezelo seMeya uMnuz James Nxumalo sokuthi kuzoqashwa ngokugcwele abasebenzi abayitoho kumasipala weTheku kodwa izinkinga ezikhona zikhomba ukuthi kudingeka ukungenelela okuphu-thumayo kulo masipala.
“Aseneme neze ngokungabibikho kozinzo eThekwini futhi okusiphatha kabi kakhulu ngumbiko wakamuva okhomba ukuthi kunemali ebalelwa ku- R2 million engazange isetshenziswe onyakeni wezimali. Asazi ukuthi lokho kungenzeka kanjani kunabantu abampofu abasadinga ukuhlinzekwa ngezinsiza ezahlukene. Sikubona kungamukelekile futhi kungenabo ubuntu,” kusho uMnuz Themba Mthembu weSACP.
Okunye okukhalisa iSACP neCosatu kube wudaba lwesinqumo sikaMasipala weTheku sokuhoxisa udaba obelusenkantolo lwethenda yezindlu ebiphucwa abakwaMpisane ngoba kunezikhalo ngomsebenzi wabo wokwakha izindlu zaseMlazi okuthiwa zaziwa.
Lo masipala ugcine unqume ukuthi wenze isivumelwano sokuthi unikeze abakwaMpisane imali engu-R176 million ukuze baqhubeke nokwakha izindlu ezingu-2 825 ebese zisele.
UMthembu uthe abagculisekile neze ngalokhu yingakho befuna uKhongolose ezingeni lesifundazwe ungenelele ngoba kuyonakala.
Okunye lezi zinhlaka ezikubona kuyihlazo wudaba lombiko okhishwe nguMcwaningimabhuku-Jikelele uMnuz Terrence Nombembe oveza ukuthi komasipala abangu-50 KwaZulu-Natal bahlanu kuphela abathole imibiko engconywana.
Ngaphandle kwalokho udaba lwama-Amigos lokuhoxiswa kwamacala abebhekene noNkk Peggy Nkonyeni noMnuz Mike Mabuyakhulu alusalanga ngaphandle.
ISACP ithe ayingabazi ukuthi lama cala ayinkomba yenhlese yezombusazwe ngaphakathi kumadlela-ndawonye ngoba njalo uma kuza izingqungquthela zokukhetha ubuholi, uNkk Nkonyeni ubhekana namacala enkohlakalo, okuthi uma sekudlule lezo zingqungquthela bese eyahoxiswa.
Lezi zinhlaka zibuye zathinta nodaba lomdwebo omusha kaMengameli Jacob Zuma zathi awusesikhona ukucwasa kodwa usuhambisana nendaba yobuzwe.
Zikholwa nawukuthi lokhu kuyahambisana nesenzo se-ANCYL yaseLimpopo emashe yakhombisa izingqwembe ezinenzondo ngabantu abangamaZulu.
UNobhala weCosatu uMnuz Zet Luzipo uthe bafuna kushaywe umthetho ozovikela ihhovisi likaMengameli naye uqobo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Awagawule abheke amaqembu amakhulu - Umbono
2013-02-28 16:12
Cape Town - Amaqembu angadumile iMaluti FC, United FC kanye neThembu Royals abukise ngamaqembu adlala ku-PSL okungamaZulu FC, yi-Orlando Pirates neChippa United, yawakhipha kweyendebe yeNedbank.
USburock Mxoh uthi lukhulu luyeza luyanyelela emaqenjini amakhulu:
Mina ngokubuka kwami kade lento yaqala.
Uyakhumbula i-Orlando Pirates yaba isisulu somakoti kuwo lo mqhudelwano usaxhaswe abakwa-Absa, iKaizer Chiefs yathelwa ngehlazo ngama-Tuks, kwangagcina lapho kweza i-Baroka FC nayo yenza okufanayo.
Nakhu futhi kuyaqhubeka kulo nyaka, kuhamba ngegiya eliphezulu-ke manje.
Wawuke ucabange noma uphuphe ukuthi iqembu eliku-PSL, ikakhulukazi i-Orlando Pirates lingashaywa iqembu elidlala kuPromotional league?
Okwenzeke kule mpelasonto edlule kungethusile kakhulu mina njengomlandeli weMpofana, kangangokuthi uma sekuqhathwa angifuni nelilodwa lalamaqembu amancane.
Lokhu kukhomba khona ukuthi izinga lebhola likhuphuke kakhulu la eNingizimu Afrika.
Bheka nje umsebenzi omuhle kaDan Malisela owake wadlala ku-Pirates, bangibusisile abafana bakhe ngebhola elidla utshani nelinongwe ngengcwenga yokuphakelana lize liyoqabula inethi.
Mina ngithi sekusemome manje ukuthi le ndebe iphakanyiswe elinye lalamaqembu athathwa njengamancane.
Kusekuncane esisakubonile, okukhulu kuyeza!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kubhikishe abafundi basenyuvesi e-E Cape
2013-02-12 08:18
Johannesburg - Izitshudeni zase-University of Fort Hare (UFH) zokhele amathayi ngomlilo zavala amasango kulesi sikhungo semfundo ephakeme e-Eastern Cape zikhala ngokunyuka kwemali yokuhlala ngaphakathi, kubika iDispatch Online ngoLwesibili.
Izitshudeni lezi zibe sezivimbela iziphathimandla ukuba zingene ngoMsombuluko.
Lokhu kuyize ngisho iNkantolo eNkulu yaseBhisho isikhiphe umyalelo wokuthi kumiswe isiteleka.
ISeleka likaShansela e-UFH uMvuyo Tom utshele iDispatch Online ukuthi banqume ukungahlangani nabafundi njengoba isimo sisemanzonzo.
"Ngeke sihlangane nabo njengoba besasikhomba ngodli," ecashunwe esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayimangazanga imiphumela yokhetho lwe-ANC
2012-12-18 14:31
Bloemfontein – I-ANC isiyimemezele imiphumela yokhetho lobuholi engqungqutheleni yayo ese-University of the Free State eMangaung ngoLwesibili.
UMengameli uJacob Zuma unqobe ngamalengiso wabuyela esikhundleni sakhe sokuhola i-ANC, ehlula imbangi yakhe iKgalema Motlanthe, obemphosele inselelo.
UZuma unqobe ngamavoti angu-2 983 kanti uMotlanthe uthole angu-991 nje kuphela. Kufakwe amavoti angu-3 977.
UMotlanthe ulihoxisile igama lakhe kwesephini likaMengameli we-ANC. Kanti lesi sikhundla sesinqotshwe nguCyril Ramaphosa nosekubeka uMotlanthe ngaphandle kobuholi be-ANC.
UCyril Ramaphosa uthole amavoti angu-3 018, kwathi uMathews Phosa wathola angu-470 kanti uTokyo Sexwale yena uthole angu-463.
UBaleka Mbete ukhethelwe kwesikaSihlalo we-ANC, ngamavoti angu-3 010, uThandi Modise uthole angu-939.
UGwede Mantashe ubuyiselwe kwesikaNobhala Jikelele, ngamavoti angu-3 058.
Ngesikhathi uFikile Mbalula ethole angu-901. Isikhundla sephini likaNobhala besingabangwa, ngaleyo ndlela sithathwe nguJessie Duarte.
UZweli Mkhize unqobe ngamavoti angu-2 988 esikhundleni sokuba nguMgcinimafa, uPaul Mashatile yena wathola angu-961.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Libuyele eNkantolo eNkulu elokubulawa kweJajiComment on this story
LIQALILE futhi izolo eNkantolo eNkulu yaseWestern Cape icala lokubulawa kweJaji laseNkantolo eNkulu uPatrick Maqubela. Obhekene naleli cala ngumkakhe uNkk Thandi Maqubela kanye nosomabhizinisi uVela Mabena owayenza umsebenzi wokusabalalisa imikhiqizo yezempilo.
Bobabili bayaliphika icala lokubulala iJaji uMaqubela ngoJuni 2009. Izolo ubufakazi bethulwe yimenenja yakwa- Vodacom uPetra Heynecke obechaza ngemiyalezo yeselula nezinombolo ezabe zifonelwa kusetshenziswa amaselula amabili. Ebufakazini bakhe akazange anike imininingwane egcwele yemiyalezo noma izinombolo ezabe zishayelwa. Ubefakaza ngokuthi ikhona imiyalezo eyathunyelwa phakathi kukaMabena noNkk Maqubela kanjalo nomyeni wakhe ngaphambi kokuba abulawe.
Phakathi nobufakazi ummeli kaMaqubela uMarius Broeksma usukumile echitha lobu bufakazi ethi abuliyisi ndawo leli cala. “Uma umbuso unezizathu ezithile ngalobu bufakazi, angazi mina ukuthi kungaba yiziphi,” kusho ummeli uBroeksma.
IJaji lithe kumele kuqhutshekwe nabo lobu bufakazi emuva kokuba uMshushisi uPedro van Wyk ethe bubalulekile futhi buyingxenye yecala.
Umbuso uthe iJaji uMaqubela waklinywa encishwa umoya waze wafa kanti ummeli kamma-ngalelwa uNkk Maqubela uthe iJaji lashona ngendlela ejwayelekile yokugula.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bahlaba eyohlu lwamagama abe-ANCComment on this story
INTATHELI YESOLEZWE
AMALUNGU e-ANC asemnkatshubomvu aseka uMengameli Jacob Zuma ukuthi athathe ihlandla lesibili ebuholini bale nhlangano aphinde abe nguMengameli wezwe ashaya amakhala ngokukhishwa kohlu lwabantu okufanele babe ngamalungu esigungu esiphezulu se-ANC uma kukhethwa ubuholi bukazwelonke baleli qembu eMangaung ngoDisemba.
Abaholi abangayizwa kahle le nto batshele iphephandaba elinguza-kwabo waleli i-The Star ukuthi bona babona kuyinto enhle ukuthi kuqedwe ukusetshenziswa ko “chatho” okubulala le nhlangano ngoba abakade beseka ohlulwe okhethweni bagcina besale ngaphandle.
Amalungu amathathu e-ANC leli phephandaba elikhulume nawo athe lolu daba lwadingidwa kakhulu emhlanganweni oyinguyazana owawuseGoli naseThekwini.
Bathe bayaluchitha “uchatho” ngoba luhlukanisa phakathi uKhongolose luwenze ube buthakathaka nokuyinto eyabonakala kahle okhethweni olwahlula owayenguMengameli we-ANC, uMnuz Thabo Mbeki, ePolokwane ngo-2007.
Abaholi bezifundazwe abaningi okukhulunywe nabo baveze ukuthi lolu daba bebengakaziswa ngalo bathi kodwa nabo balweseka kakhulu uma lugcina lube yimpumelelo.
UNobhala we-ANC eNorthern Cape, uMnuz Saul Zamani, nomlingani wakhe wase-Northern Cape, uMnuz William Bulwane, bakwamukele ngezandla zombili ukuthi kuqedwe uchatho.
Ukuhlongozwa kokumiswa kochatho akuqali manje njengoba nePhini likaMengameli, uMnuz Kgalema Motlanthe, ngesikhathi ekhuluma engqungqutheleni yesifundazwe eLimpopo wakhombisa ukungaku-nambithisisi ukusetshenziswa kochatho.
Elinye ilungu lesigungu esiphezulu se-ANC lithe bafuna ukuqeda lolu luhla lwamagama abantu ngoba ludala uqhekeko eqenjini futhi lugcina ligudluze nabantu okufanele ngabe babanjelwa eduze ngenxa yobuhlakani babo.
UZamani uthe kumanje basazikhotha amanxeba ngendlela izinto ezenzeka ngayo ePolokwane ngesikhathi kukhethwa uZuma okwaphetha ngokuthi ababeseka uMbeki owehlulwa wukhetho basala ngaphandle bedonsa kanzima futhi ikusasa labo lifiphele kwezombusazwe.
Okhulumela i-ANC kuzwelonke, uMnuz Keith Khoza, uthe abantu abafuna kuphele uchatho kumele bakhulume namagatsha eqembu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Amabhanga phose alitshumi ezizalwane ze Zimbabwe abikwa esehluleka ukuthola imali efunwa libhanga elikhulu lelizwe, iReserve Bank of Zimbabwe, yokuthi asebenze ngemfanelo.
Amabhanga la agoqela iKingdom Bank, Nedbank, Interfin, Ecobank lamanye alabaqondisi abayizizalwane ze Zimbabwe ehluleke ukudinga imali eyisilinganiso samatshumi amahlanu ekhulwini – 25% kugqitshwa umnyaka ka 2012.
Amabhanga amakhulu amaCommercial lama Merchant Banks adingeka ukube abe selezigidi ezilikhulu zamadollar - $100 million, kusiyafika umnyaka ka 2014. Imali le ibikwa imele ibhadalwe kancance kancane kuze kuyefika lesosikhathi.
Ingcwethi kwezenotho zithi amabhanga asathuthukayo kawasoze enelise ukuyithola imali efunakalayo ngakho-ke kumele amanyane lamanye abhekane lenkinga efanayo.
Amabhanga aseyenelise ukuthola imali ekade ifunakala ngompalakazi ngamakhulu anjenge Standard Chartered, Barclays, Stanbic, BancABC, Commercial Bank of Zimbabwe le Zimbabwe Bank.
Umnu. Rejoice Ngwenya ingcwethi kwezenotho kuLiberal Market Solutions uthi kumele amabhanga amanyane ukuze enelise ukudinga imali efunwa libhanga le RBZ.
Ingxoxo Esiyenze LoMnu. Rejoice Ngwenya


text:
Kulindeleke eminye imibhikisho eCairo
2013-02-01 10:04
Cairo - Abamelene noMengameli wase-Egypt uMohamed Morsi sebephakamise ukuthi kube nemibhikisho emikhulukazi ngoLwesihlanu, nokunyusa ukwesabela kokuthi kungase kuqhubeke ukuchitheka kwegazi.
Izigameko zakulezi zinsuku eziyiskhombisa ezedlule zidlule nempilo yabantu abaningi engakaze yabonwa kusukela uMorsi athatha amatomu.
Imibhikisho emaka iminyaka emibili kwakhishwa ngendluzula esikhundleni uHosni Mubarak isidlule nemiphefumulo yabantu abangu-60 kusukela ngoJanuwari 25.
Abantu bakuleliya lizwe baphikisana nendlela uMorsi enza ngayo izinto nanoMthethosisekelo abathi uvuna kakhulu amaSulumane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kuzohlangana abaholi beCongo neRwanda
2012-08-07 14:01
Kampala - Omengameli baseDR Congo naseRwanda bazohlangana e-Uganda ngenhloso yokuthola isisombululo ngokujutshwa kwamathimba azoqapha imingcele yala mazwe.
UMengameli wase-Ugandan uYoweri Museveni nguye uzosingatha le ngqungquthela yezinsuku ezimbili ezohanjelwa ngamalungu angu-11 eConference on the Great
Lakes Region (ICGLR), nekuhloswe ngayo ukwehlisa uthuthuva olubukeka lokhula phakathi kweRwanda
neDR Congo.
Kulindeleke ukuthi lo mhlangano uhanjelwe ngomengameli abayisihlanu okubalwa owaseRwanda uPaul
Kagame nomlingani wakhe waseDR Congo uJoseph Kabila.
Kuzobe sekuba khona nowaseBurundi uPierre Nkurunziza noJakaya
Kikwete waseTanzania.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Amakhansela eTheku akhala ngobungozi
2012-08-24 12:03
Durban - Amakhansela aseThekwini afuna abakhokhi bentela bangene bajule emaphaketheni ukuze kuzophuma u-R10 million wokubagada njengoba bekhala ngokusocongwa kwabezepolitiki esifundazweni, kubika iThe Mercury.
Amaqembu ezombusazwe asho ngazwi linye athi lo ngumbono ongaphusile, bathi lokhu kuzobeka ku-R28 million imali ebekelwe ukubagada ngonyaka.
Babuza ukuthi ngabe lokhu kubulawa kwamakhansela kuqhamuka ngaphandle noma ngaphakathi emaqenjini na.
Okhulumela iTheku uLogie Naidoo
uthe lo R10m ekukhulunywa ngayo "ngeke wengezwe" kodwa uzothathwa kwezinye izindawo lapho imali ingasebenzanga yonke khona ukuze amabhuku engeke aphazamiseke.
I-DA ne-IFP bakhala ngokuthi ukuchitha imali engaka konogada kungukuqhenya okungenasidingo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuhlaselwe umlimi eGauteng
2012-07-18 10:04
Johannesburg - Kuhlaselwe umlimi ekhaya lakhe eBronkhorstspruit emuva kokuthi kujikijelwe isigodo egumbini lakhe lokulala, kusho amaphoyisa aseGauteng ngoLwesithathu.
"Bekunabasolwa abayisihlanu abenze lokhu," kusho okhulumela amaphoyisa uCaptain Johannes Japhta.
"Izithandani ezihlala kulo muzi zivuswe umsindo, umkhwenyana wathatha isibhamu wadubula emoyeni zase zikha phansi izigelekeqe. Babe sebeya egumbini lomlimi, 64, bamthola elele phansi elimele."
Lesi sigameko senzeke ngoMsombuluko phakathi kwababili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvelile owaqamba amanga ngokudunwa
2012-12-04 10:05
Johannesburg - Uchwepheshe wezamakhompyutha waseThekwini, owaqamba amanga wathi udunwe imoto wase ethunjwa izinsuku ezintathu, uvele kafushane ngaphambi kweNkantolo yeMantshi yasePinetown ngoMsombuluko.
ULeon van Rensburg, 52, watatazelisa umndeni wakhe namaphoyisa ngesikhathi ethumelele indodakazi yakhe umlayezo ethi ucela usizo uthunjiwe.
Lona waphinde wafonela umndeni wakhe ngemuva kwezinzuku ezimbii, kusho umbiko wephephandaba iBeeld.
Umsolwa wavela ngaphambi kwenkantolo ngo-Okthoba, ubhekene necala lokuphazamisa ukusebenza komthetho, wabanjwa eKapa, ngemuva kokuthi engeniswe esibhedlela.
Icala lihlehliselwe umhlaka-13 kuyona le nyanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Oshayasibhamu bagasele emabhange eNigeria
2012-11-28 07:30
Onitsha - Izigilamkhuba ebezihlome ziyizingovolo ngezibhamu nangeziqhumane zihlasele amabhange amane neziteshi zamaphoyisa ezimbili eningizimu neNigeria, kwashona abayisikhombisa, kusho amaphoyisa ngoLwesibili.
Lesi yisigameko sesibili esiqhakambisa ukungaphephi okukhona eNigeria kulezi zinsuku ezimbili ezedlule.
NgeSonto kwahlaselwa ngebhomu, nokusolwa amavukelambuso angamaSulumane, enkambini yombutho wezempi kwaphinde kwaba neziboshwa ezeqa ejele e-Abuja ngoMsombuluko.
- Landela
IzindabaNews24 kuTwitter
- Reuters


text:
Ngeke sikwazi ukubaholela u-150 - Umlimi
2012-11-16 12:02
Cape Town - Umninipulazi uGerhard de Kock, waseDe Doorns, uthi ngeke asatshiswe abasebenzi basemapulazini abashise insimu yakhe yamagilebhisi ngesonto eledlule.
UDe Kock, 60, unguSihlalo weCape Orchard
Company neGrape Alliance Group Companies, nenamapulazi angu-13.
Uthi wazalelwa eHex
River Valley.
Uchazele iCape Argus ngokuthi yena lezi ziteleka esihlasele imboni yamapulazi usibona kanjani.
“Bafuna ukuletha uthuthuva nje kuphela, iningi labo baqhamuka emazweni angaphandle - abanandaba nalutho vele, nabasetshenziswa ngabathile kwezepolitiki ukwenza iWestern Cape ‘ingalawuleki’,” esho.
UDe Kock uthe bese bezothola isosombululo nabaholi bomphakathi.
"Kodwa konke kwashintsha ngesikhathi kufika izikhulu ze-ANC neCosatu
eDe Doorns. Ngalolo suku batshela abasebenzi ukuthi kumele bafune u-R150 bangajiki kulokho. Ngeke thina sikwazi ukubaholela leyo mali," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ziyaqhubeka izingxoxo ngokudedelwa kukadokotela
2012-11-20 07:47
Bloemfontein - Abaxazululi baqhubekile nokuzama ngoLwesibili ekuseni ukuthi babone ngaso linye neziboshwa ezimbili ejele laseMangaung ekutheni zidedele udokotela ezimthumbile, kusho amaphoyisa.
"Bebengakeneliseki ngezingxoxo," kusho okhulumela amaphoyisa aseFree State uBrigadier Billy Jones.
Lezi ziboshwa zithumbe udokotela ngesikhathi enza umzungezo wamasonto onke ehlola iziboshwa ngo-11:00 ngoMsombuluko, nomhlengikazi wesifazane.
Babe sebemdedela unesi ngemuva kokuhamba kwesikhathi kulandela izinsolo zokumshaya.
Kuthiwa lezi ziboshwa zifuna ukuyiswa ejele laseGauteng.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe umshayeli obedle amankwebevu
2011-11-01 07:20
Indhrannie Pillay, The Witness
Durban - Ugcinwe esitokisini umshayeli weloli wabekwa icala lokushayela budedengu edle amanzi amponjwana emuva kokuhluleka ukulawula iloli washayisa izimoto ezimbili eZotsha.
ULieutenant Colonel Zandra Wiid uthe umshayeli waleli loli ubelibangise ngasePort Shepstone ngesikhathi kwehla le ngozi.
“Ube eseshayisa izimoto ezikomunye umzila," esho.
Abebekulezi ezinye izimoto bathole imihuzukwana.
- Landela IzindabaNews24 kuTwitter
- The Witness


text:
Abaphumeli obala ngekusasa likaCeleComment on this story
INTATHELI YESOLEZWE
UMHLANGANO obuphakathi kukaMengameli Jacob Zuma noMkhuzi wamaphoyisa osamisiwe, uGeneral Bheki Cele, ubuyimfihlo.
Lokhu kudalulwe yihhovisi likaZuma izolo emva kwemibiko yabezindaba yayizolo yokuthi laba bahlanganile ngoLwesihlanu eThekwini.
“UMengameli ubize umhlangano noCele ukuze babhunge ngombiko webhodi ebeliphenya uCele ebeliholwa yiJaji uJake Moloi,” kusho isitatimende esikhishwe ngokhulumela uMengameli, uMnuz Mac Maharaj.
UMbiko kaMoloi waphakamisa ukuthi uCele akhonjwe indlela kodwa uMaharaj uthe okubhungwe kulo mhlangano kuyimfihlo.
“UMengameli uzomemezela isinqumo sakhe uma sekufike isikhathi,” kusho uMaharaj.
Okhulumela uCele, uMnuz Vuyo Mkhize, uwuqinisekisile lo mhlangano.
“Ngingakuqinisekisa ukuthi uMengameli uhlanganile noCele ngoLwesihlanu. Ngeke ngikwazi ukungena kulokhu okuxoxiwe nokuthi kungani umhlangano wawubiziwe,” usho kanje.
UMkhize uthe uCele wabhalela uZuma ngoMeyi 27 enxusa ukuthi bahlangane, uZuma waphendula ngoJuni 6, umhlangano wabe sewuhlelewa uJuni 8.
ISunday Times yabika ukuthi incwadi uZuma ayibhalela uCele imazisa ngokumxosha ifikile emzini wakhe ngoLwesibili.
Nyakenye uMvikeli woMphakathi, u-Advocate Thuli Madonsela, wathola ukuthi kukhona okungahambanga kahle ngesikhathi uCele esayina isivumelwano sokuqasha amabhilidi amaphoyisa ePitoli naseThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone osekhulile ewelwa wudonga
2013-01-21 16:29
Durban - Umuntu osekhulile ushonile ngesikhathi udonga luwela phezu kwakhe eMgungundlovu, kusho abahambisa usizo oluphuthumayo.
Umbiko wezindaba zeNewswatch uthi umufi ubehamba ngezinyawo kuBombay Road, eNorthdale, ngesikhathi kwenzeka ingozi ngezithuba zawo-11:30.
Abahambisi bosizo oluphuthumayo bathi bafike endaweni yesehlakalo bathola owesilisa oseminyakeni eko-60 ubudala, ebhajwe ngaphansi kwezitini.
Okhulumela abakwa-ER24 uDerrick Banks, uthi akucacile kahle ukuthi udonga luwiswe yini.
"Ngemuva kokuthi sekususwe izitini phezu kwakhe, kutholakale ukuthi usedlulile emhlabeni. Ubulawe amanxeba awatholile.
Izikhulu kuthiwa zizophenya ngalolu daba.
– Landela Izindaba News24 kuTwitter
(@IzindabaNews24).
- News24


text:
Kushone 6 imoto ishayisa isihlahla
2012-11-12 10:00
KwaZulu-Natal - Abantu abayisithupha bashonile kwathi abayisishiyagalolunye balima besendleleni eya emngcwabeni, ngesikhathi imoto ebebehamba ngayo ihlangabezana nengozi emgwaqeni u-R61, ngaseMargate, kubika iThe Mercury.
Imoto lena igingqike izikhathi ezimbalwa, ngaphambi kokuthi igcine ngokushayisa isihlahla, laba bebesuka eClairwood belibhekise eFlagstaff, e-Eastern Cape.
Obonile kwenzeka ingozi uThomas Thamsanqa, uthe iveni ebihamba ngemuva kwemoto yakhe igijime yamedlula, yadlula nezinye izimoto ebezingaphambili.
“Ngibone iveni lishayisa unqenqema, liginqika izikhathi eziningi,” echaza.
Okhulumela abakwaNetcare 911 uChris Botha, uthe abantu abane beshonele endaweni yesehlakalo, kwathi ababili baphelela esibhedlela.
Okhulumela uMnyango wezokuThutha KwaZulu-Natal uKwanele Ncalane uthi kunethimba elijutshelwe ukwelekelela imindeni elahlakelewe, uthi uNgqongqoshe woMnyango uWillies Mchunu, usedlulise amazwi enduduzo emindenini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
'Sasingeke siqambe amanga isiguli'
2013-02-14 12:02
Bloemfontein – Umyeni wenkosikazi eyayigulela ukufa eyathi yadlwengulwa, uthe ngoLwesithathu udumele ngesinqumo sokuthi unesi wesilisa utholakale engenacala.
UDirk Lombard, obengekho enkantolo ngoLwesithathu ngenxa yomsebenzi, uthe uyajabula kodwa ngoba unkosikazi wakhe akasekho emhlabeni ngoba ubezobona umsolwa esekhululiwe, kubike iVolksblad.
UMagda Lombard, 51, wabulawa yisifo somdlavuza ngemuva kwenyanga ebike ukuthi udlwenguliwe.
Umyeni wakhe uthe wayengeke aqambe amanga ngokuthi udlwenguliwe.
Kodwa iNkantolo eNkulu yaseFree State ithole ukuthi abukho ubufakazi obubambekayo bokuthi ngempela uMichael Moema, 33 walenza leli cala.
"Lapho akhona manje, uhleli ngokuthula. Owamdlwengula ngeke adlule eNkosini. Ezulwini uzojeziswa,” kusho uLombard.
Khonamanjalo, uMoema yena uthe uyajabula ngokutholakala emsulwa.
Ngesikhathi kukhishwa isigwebo, abasebenzi basesibhedlela bagcwale intokozo bejabula kukhala namakhwela, ngaleso sikhathi uMoema obegcwele umunyu uvele wazimboza ngesikhathi esephuma.
Ngaphandle kwasenkantolo uthe amacala abethweswe wona abengamanga. Wathi uyajabula ukuthi iqiniso selivelile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvelile ngelokudlwengula owesilisa waseSoweto
2012-10-30 14:54
Johannesburg - Indoda yaseSoweto esolwa ngokudlwengula umzala wayo, 10, ivele eNkantolo yeMantshi yaseProtea, kusho amaphoyisa aseGauteng ngoLwesibili.
Leli cala lihlehlisiwe ukuze kuzoqhubeka uphenyo.
Umsolwa ugqunywe esitokisini, kusho owamaphoyisa uWarrant Officer Kay Makhubele.
Lo msolwa, 20, uboshwe ngoMsombuluko enkabeni yeGoli.
Kusolakala ukuthi wabaleka ekhaya ngemuva kokwenza lo monakalo ngo-Agasti 17.
- Landela
IzindabaNews24 kuTwitter
- SAPA


text:
Kuphenywa ngempi kaChris Brown no-Ocean
2013-01-29 07:32
Los Angeles - Amaphoyisa aseLos Angeles athi aphenya ngempi ebe phakathi kukaChris Brown -- nosadonsa isigwebo sokushaya intombi yakhe uRihanna
ngo-2009 -- nomculi we-rap uFrank Ocean.
U-Ocean ufuna uBrown ajeziswe ngokumthela induku ngempelasonto, njengoba kuthiwa bekubangwa indawo yokupaka, ngokombiko wephephandaba iLA Times.
"Uphenyo luyaqhubeka okwamanje ngeke ngikwazi ukukhipha imininingwane eminingi," kusho okhulumela amaphoyisa ase-LA uSteve Whitmore etshela abe-AFP.
Le mpi kuthiwa yenzeke ngeSonto ebusuku e-studio sokuqopha eWest
Hollywood.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Usathandwa eKZN uZuma - Ucwaningo
2012-09-28 15:49
Johannesburg - Abathathu kwabahlanu abasebasha baseNingizimu Afrika abafuni ukubona uMengameli uJacob Zuma ekhethwa ihlandla lesibili, kusho umbiko wocwaningo lwabakwaPondering Panda, ngoLwesihlanu.
"Umphumela wocwaningo ukhombisa ukuthi u-61% wentsha yaseNingizimu Afrika ikholwa wukuthi sekuyisikhathi sokuba uZuma aphume esikhundleni sakhe,” kusho iPondering Panda esitatimendeni.
Ucwaningo lwenziwe kubantu abangu-4190 baseNingizimu Afrika abaphakathi kweminyaka engu-18 no-34, ngokusho kwalo, baningi abesifazane abafuna uZuma aphume esikhundleni uma kuqhathaniswa nabesilisa.
Cishe u-64% wabesifazane abafuna uZuma aphume esikhundleni, kube u-57% wabesilisa.
Bangu-58% abamnyama abeseka ukukhishwa kukaZuma, babengu-69% abamhlophe, kube u-74% amakhaladi kanti u-79% wamandiya wona ufuna aphume.
KwaZulu-Natal usathandwa kakhulu uZuma, ngokusho kocwaningo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uyaqhubeka nokona umbani kuleli
2013-02-14 08:08
Durban – Kushone abesifazane ababili ngesikhathi beshaywa ngumphezulu KwaZulu-Natal, kusho uMnyango wezokuBusa ngokuBambisana neziNdaba zoMdabu.
Okhulumela uMnyango uVernon Mchunu uthe uMildred Ngcobo, 50, ushe washona ngesikhathi ehlaselwa ngumbani ngaphandle kwendlu yakhe ngoLwesibili ntambama endaweni yaseMasangweni-amhlophe, kuMasipala waseNquthu.
Esinye isalukazi, uMaphungula Malinga, ushaywe ngumbani ngeSonto eMsinga.
UNgqongqoshe woMnyango uNomusa Dube uthe akumele ithathwe kancane indaba yomphezulu.
Sekushone abantu abangu-55 esifundazweni kusukela ngo-Okthoba nyakenye ngenxa yombani, izikhukhula nokugwiliza.
- Landela
IzindabaNews24 kuTwitter
- SAPA


text:
Ihamba yodwa iGauteng - Barbara Creecy
2013-01-03 13:00
Johannesburg - Abafundi baseGauten ebebenza umatikuletsheni ngonyaka ka-2012 yibona abathole imiphumela ephezulu ezweni lonke okungokwesibili eminyakeni emithathu, kusho uNgqongqpshe wezeMfundo uBarbara Creecy ngoLwesine.
"Baphumelele kahle kakhulu selokhu kwatholakala inkululeko. Imiphumela emihle selokhu kwasetshenziswa i-universal access to education," usho kanje ngesikhathi ememezela imiphumela yesifundazwe kamatikuletsheni ka- 2012 eWits University eGoli.
"Okubaluleke kakhulu, ukuthi lena imiphumela emihle hhayi nje ngokwezibalo zabaphasile kuphela kodwa nangendlela okuphaswe kahle ngayo."
Isibalo sabafundi abaphase iNational Senior Certificate (NSC) eGauteng sinyuke ngo-2.8% sisuka ku- 81.1% ngo-2011 saya ku-83.9% ngo- 2012.
UCreecy uthe imfundo kumele ibukwe njengento yesikhathi eside edinga amandla nokuzikhandla hhayi exhanyazelelwayo.
"Kulonyaka, u-71% wabafundi abaphumelele imaths uma kuqhathaniswa no-61% wango-2011. Izinga lokuphasa iPhysical Science linyuke ngo-10%, laya ku-70%.
Isikole iHoërskool Waterkloof ePitoli yisona esenze kahle kunazo zonke esifundazweni.
UCreecy uthe izikole zasemalokishini nazo ziyangokwenza kangcono..
"Kubafundi abathole u-100% kwi-Mathematics, abekho ngaphansi kwabayisithupha abafunda kwezasemalokishini. Izikole zasemalokishini zithole o-distinction abangu-7284, uma kuqhathaniswa nabangu-6109 bango-2011."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMalatsi ulindiwe ejele
2012-11-16 14:03
Johannesburg - Lowo owayengusopolitiki uDavid Malatsi kulindeleke ukuthi afike ejele laseGoodwood, eKapa ukuze ezoqala isigwebo sakhe seminyaka emihlanu, kusho uMnyango wezamaJele ngoLwesihlanu.
"Namanje sisamlindele...solokhu silinde lapha ngo-08:30. Asimazi ukuthi ungakuziphi izinkalo," kusho okhulumela lo Mnyango eWestern Cape
uSimphiwe Xako.
Sachithwa isicelo sikaMalatsi sokuthi kuhoxiswe amacala abekwa wona eNkantolo eNkulu eWestern Cape ngoLwesibili.
IJaji uPatrick Gamble
akathathanga ngisho umzuzu efunda isinqumo sesicelo, wacacisa ukuthi
"isicelo sichithiwe kanti ukutholakala enecala kuqinisekisiwe".
UMalatsi owayenguNgqongqoshe wezeMvelo esifudazweni ubengekho enkantolo ngesikhathi kwethulwa lesi sinqumo.
Abameli bakhe abazange batholakale ukuba baphawule ngokuthi ngabe uzozinikela nini ejele, uma ezokwenza lokho.
Ngo-Okthoba
2006, iNkantolo yesiFunda eKapa yathola uMalatsi enecala lenkohlakalo
ngokwamukela u-R100 000 afumbathiswa wona ngokuphasiswa kokwakhiwa
kweRoodefontein Golf and Country Estate, yize kwakukhona ukukhathazeka
kokuqhubeka kwalolu hlelo ngenxa yokuphepha kwezemvelo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ababoshwe naseGauteng abangondli- DA
2012-07-12 16:35
Johannesburg - Uhulumeni waseGauteng kumele uqinikelele ukuthi ubamba bonke obaba ababalekela isondlo, kusho iqembu iDemocratic Alliance esifundazweni.
"UNdunankulu uNomvula Mokonyane kumele akhombise ukuzinikela ekwenzeni ngcono ikusasa lezingane, kumele aqinise umthetho, obaba abangondli ababanjwe bakhokhiswe ngenkani," kusho okhulumela i-DA uPatricia Mokgohlwa.
NgoLwesine kubikwe ukuthi kuboshwe obaba abangu-83 esifundazweni iWestern Cape, ekade bebalekela ukondla.
Inhloko eMnyangweni wezobuLungiswa uHishaam Mohamed uthe ukulandelwa kobaba kuyasiza ukubaphoqa ukuthi babhekane nomsebenzi wokunakekela izingane zabo.
"Uhulumeni kumele asebenzise zonke izinsiza ezikhona ukuqinisekisa ukuthi abesifazane bayalekelelwa ekukhuliseni izingane," kusho u Mokgohlwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abazali kuthiwa baxhaphaza uhlelo lokubasiza
2012-11-20 14:05
Durban - Abazali abathize kutholakale ukuthi baxhaphaza uhlelo lukahulumni lokubhekelela abazali abahlwempu lokuthi bacishelwe izikweletu zabantwana babo ezikoleni, kusho izigungu ezengamele izikole, kubika iThe Mercury.
Sikhule kakhulu isibalo sabazali ababhalisela ukungena ngaphansi kohlelo lokubhekelelwa nguhulumeni, nokho kuthiwa kukhona nabadla izimbane likapondo nabo asebeyingxenye yalolu hlelo.
Izigungu ezibhekele izikole zithi uhlelo ekubhekwa ngalo ukweswela kwabazali yilona olunogcobho noluholela ekutheni kube nomkhonyovu.
Uhlelo lolu luthi abazali abenza imali elinganiselwa ku-R500 000 ngonyaka futhi abakhokhela ingane eyodwa isamba esingu-R35 000 esikoleni, bangakwazi ukuthi behliselwe imali yesikole ngo-79%.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Isixuku sishise isiteshi samaphoyisa eNigeria
2012-04-02 12:03
Kano - Ababhikishi bavuke umbhejazane enkabeni yeNigeria bashisa isiteshi samaphoyisa bekhalazela ukuboshwa kwabangani babo, kusho amaphoyisa ngoMsombuluko
"Isixuku sivuke inj' ebomvu sashisa isiteshi samaphoyisa emuva kokukhulula abangani babo ababoshwa emcimbini waminyaka yonke nalapho omunye wazama ukuklabha omunye ngembazo," kusho okhulumela amaphoyisa asePlateau uSamuel Dabai etshela abe-AFP.
Uthe amaphoyisa adubule emoyeni ezama ukuhlakaza isixuku sabantu ababalelwa ku-500, kwashona oyedwa ngeSonto edolobheni iMiango ngaseJos.
- Landela
IzindabaNews24 kuTwitter
- Sapa - AFP


text:
Uhlelo lokuhlonipha omama besizwe eKZNComment on this story
BONGIWE ZUMA
ISIFUNDAZWE iKwaZulu-Natal sizoba nohlelo lwezindondo zokuqala ngqa ngonyaka ozayo zokuhlonipha omama besizwe ngeqhaza abalibambile ukuthuthukisa imiphakathi eyahlukene.
Lezi zindondo ezibizwa nge-Africa First Ladies Awards (AFLA) ezihlelwe ngokubambisana yizinhlangano ezimbili kulesi sifundazwe okuyi-Vuka Afrika neMzansi Marketing zizoba ngenyanga yabesifazane u-Agasti.
Kuthiwa inhloso enkulu ukukhuthaza omama besizwe okubalwa kubo amakhosikazi kaMengameli, okaNdunankulu, oNdlunkulu, aweziMeya kanjalo nawabeFundisi ukuba baqhubeke nokubambisana nemiphakathi yangakubo ukuthuthukisa isifundazwe naleli lizwe.
Imikhakha okuzobhekwa kuyo kubalwa owezolimo, owezempilo, owezemfundo, ezamabhizinisi, amathuba emisebenzi, ukuqeda indlala neminye bese beklonyeliswa ngokubheka indima esebeyidlalile.
Omunye wabagqugquzeli be-AFLA uNksz Phumza Mpaka, uthe lo mcimbi wezindodo uzoba khona minyaka yonke kodwa okwamanje ngoba usaqalwa, uzogxila esifundazweni iKwaZulu-Natal nokuzothi uma kuhamba iminyaka kuqokwe kuhlanganiswe omama bazozonke izifundazwe zakuleli.
“Lo mcimbi wezindodo uzoqinisa ubudlelwano nakomama bebodwa bakwazi ukupotshozelana ngolwazi.
Kodwa okusemqoka kakhulu ukubakhuthaza nalabo abangakaqali ukusebenzisana nemiphakathi ukuba basukume bazithathe ukuze liqhakambiswe neqhaza labo ngokuletha ushintsho ikakhulu ezindaweni zasemakhaya,” kusho uPhumza.
Kuthiwa amakhosikazi kaMengameli awazuqokwa umkanye ngeqhaza lawo kodwa minyaka yonke kuzoba khona eyodwa ezohlonishwa ngendondo.
Uma usuvuthiwe lo mcimbi kuzokwandiswa isibalo salabo mama kufakwe nabasemazweni angomakhelwane ukuqinisa ubudlelwano nokubakhuthaza.
UNkk Sizakele maKhumalo Zuma nguyena ozohamba phambili ngonyaka ozayo kwazise iqhaza lakhe liyabonakala njengoba elima nomame baseNkandla benza imisebenzi abangasayikhuthalele abesimame abaningi.
Umcimbi walezi zindondo uzothulwa ngokusemthethweni ngenyanga ezayo eDurban City Hall mhlaka-17 ngehora lesithupha.
UNkk MaKhumalo Zuma uzobe ekhona naye sekuthulwa lo mcimbi.
Imiphakathi nayo izonikezwa ithuba lokuba ivotele labo omama okuyibona abanegalelo elikhulu uma sekusondele umcimbi omkhulu wezindondo ngonyaka ozayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Libukeka lizonyuka inani labashone ezingozini
2012-12-27 08:42
Johannesburg - Izingozi zemigwaqo ezenzeke kuleli ngesikhathi samaholidi ngenyanga kaDisemba kuphela zingase zifike zidlule ku-1 000, ngokusho kwemibiko yabezindaba.
Iphephandaba iThe Star libike ukuthi iRoad Traffic Management
Corporation ithe lesi sibalo singase sime ku-1 100 kulandela ezinye izingozi kuleli ngempelasonto.
Iphephandaba iThe
Citizen libike ukuthi izigameko eziqinisekisiwe zokushona kwabantu ezingozini "zingaphezu kuka-1 000" kanti uNgqongqoshe wezokuThutha uDikobe Ben Martins uthi iningi lezingozi zidalwa ukusikana kwezimoto okuyingozi, ukuphuza nokushayela, ukuhamba ngesivinini esiphezulu ebusuku nokunye.
IBeeld ibike ukuthi ngalesi sikhathi ngamaholidi angonyaka odlule, phakathi kukaDisemba 1 noJanuwari 10, kwashona abantu abangu-1 771 ezingozini.
- Landela
IzindabaNews24 kuTwitter
- SAPA


text:
Wayengathi unamadimoni uNtshongwana - Ubufakazi
2012-11-28 16:20
Durban - Owabe engumdlali wamaBlue Bulls uPhindile Joseph
Ntshongwana obhekene necala lokubulala abantu esebenzisa imbazo, wayengathi unamadimoni futhi ebukeka njengoSathane uqobo lwakhe, kusho ufakazi ngaphambi kweNkantolo eNkulu eThekwini, ngoLwesithathu.
Owesifazane ekukholakala ukuthi wathunjwa nguNtshongwana utshele inkantolo ukuthi lona wayengathi yisilwane uqobo lwaso.
Umsolwa ubhekene necala lokubulala uThembelenkosini Cebekhulu, waseMontclair, owabulawa ngoMashi 20, 2011, uPaulos Hlongwa, owabulawa ngemuva kwezinsuku ezimbili kubulawe uCebekhulu noSimon Ngidi, owalandela uHlongwa, kanye nomunye umuntu ongaziwa ukuthi ungubani.
Bonke laba bagencwa ngembazo, ubhekene namanye amacala ahlanganisa ukuthumba nokudlwengula.
Lona wesifazane owethule ubufakazi ligodliwe igama lakhe, uthe uNtshongwana wayenolaka kakhulu.
"Wayengathi ufuna ukulwa, wayenza sengathi ufuna ukungibulala," kusho lona wesifazane.
Ummeli kaNtshongwana uThemba
Mjoli utshele inkantolo wathi lona wesifazane uqamba amanga uma ethi umsolwa wazithela ngeDanone emzimbeni wase ethi akamkhothe.
"Indaba nje yeDanone isengqondweni yakho, uyazicabangela nje," kusho ummeli.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘Akangasheshe ahlulelwe uMarques’Comment on this story
ZAKHELE XABA
ISITOBHA seMoroka Swallows uLuvhengo Mungomeni uthi akufanele abalandeli baleli qembu baqale ukumngabaza umqeqeshi osanda kuthatha izintambo uZeca Marques ngoba kusekukhulu okuzobajabulisa kule sizini ezoqalwa.
UMungomeni, ongomunye wabadlali abebeyizethenjwa zomqeqeshi osepheka iBafana Bafana, uGordon Igesund, utshele Isolezwe ukuthi indlela engagculisi abadlale ngayo ngesikhathi behlulwa yiKaizer Chiefs kuGauteng Cup ayihlangene namaqhinga kaMarques kodwa kungamaphutha abo njengabadlali. ISwallows yahlulwa ngo 3-0 kulo mdlalo kanti uMungomeni ungomunye wabadlali abenza amaphutha aholela emagolini.
“Akufanele kuqale kukhonjwe ngeminwe umqeqeshi ngoba okwenzekile akekho owaziyo ukuthi bekungeke kwenzeke ukube bekusekhona u-Igesund. Akanikwe ithuba angehlulelwa ngomdlalo owodwa futhi owobungani osetshenziselwa ukuhlola abadlali,” kusho uMungomeni owazakhela igama esagijima kuBlack Leopards ngaphambi kokujoyina iMamelodi Sundowns.
Ngesikhathi uMarques enikwe lesi sikhundla kuSwallows eminyakeni edlule, izinto azimvumanga nokwaholela ekutheni akhonjwe indlela. Wayesizana noRodger De Sa kuBidVest Wits ngesikhathi igawulwa yizembe ngo-2005.
“Asikho isidingo sokutatazela. Nathi singabadlali sizimisele ukumdlalela uMarques njengoba besikade senza ku-Igesund futhi ngiyazi ukuthi uwabonile amaphutha enzekile kuloya mdlalo, uzozama ngakho konke ukuwalungisa. Kodwa ngiyazi ukuthi ukube iChiefs sayehlula ngabe ingcindezi ikumqeqeshi wayo manje (Stuart Baxter).”
Yize le midlalo ingeyobungani nokuhlola abadlali abahlukene kodwa kuyaziwa ukuthi abalandeli ukwehlulwa abakuthathi kalula. UMarques wamangaza abaningi eshiya ngaphandle umshayi magoli ovelele wangesizini edlule uSiyabonga “Bhele” Nomvete, waze wamfaka ngesiwombe sesibili.
NgeSonto lo mqeqeshi obeyiphini lika-Igesund uzothola ithuba lokucijisisa kahle iqembu lakhe emqhudelwaneni iMopani Cup ezobanjelwa eGiyani, eLimpopo. Lo mqhudelwano wosuku odlalwa ngamaqembu amane uzohanjelwa nayiSundowns, SuperSport United neBaobob Zero Fake.
“Abantu basazobona iqembu elifanayo nelangesizini edlule. Sizoqala ngayo iMopani ukukhombisa ukuthi alukho ushintsho abantu okufanele balulindele,” kusho uMungomeni.
IZinyoni zisayinise umdlali oyedwa kuphela, okunguFelix Obada waseNigeria obedlala kuMaritzburg United.
n Khonamanjalo akukacaci ngekusasa likaKhulekani Madondo oshaye isiteleka sakhe yedwa kuTeam of Choice. Lo mdlali sekuvele ukuthi akasazimisele ngokudlalela iMaritzburg kanti ngenxa yalokhu usenqume ukuhlala ekhaya.
UMike Makaab ongumphathi wezindaba zalo mdlali osenenkontileka yeminyaka emibili neMaritzburg izolo ukuqinisekisile ukuthi usaqhinqe ekhaya futhi usalibeka ngembaba elokuthi akasafuni ukudlalela leli qembu laseMgungundlovu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sesiyilungele i-Afcon - Mbalula
2013-01-10 07:25
Johannesburg - INingizimu Afrika isimi ngomumo ukuthi ingasingatha imidlalo ye-Africa Cup of Nations (Afcon), kusho uNgqongqoshe woMnyango wezemiDlalo uFikile Mbalula.
"Sesikulungele ukuthi singasingatha imidlalo. Siyizwe elilithandayo ibhola, ngisho ngabe kuthiwa imidlalo iqala kusasa, singayibamba ibambeke," kusho uMbalula njengoba ekade ekhuluma kusele izinsuku eziyishumi kuqale imidlalo.
IBafana Bafana izoqala umshikashika wayo neCape Verde, eNational Stadium (FNB Stadium), eGoli, bese idlula idlale neMorocco ne-Angola, okungamaqembu afalwe nayo kuGroup A.
UMbalula unxuse abathandi bebhola ukuthi baphume ngobuningi babo bahambele imidlalo.
"Abantu kumele bathenge amathikithi bahambele imidlalo bayokweseka iqembu lesizwe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
http://www.iol.co.za/isolezwe/kubulawe-obehola-eyabasecato-crest-1.1488076#.UUdFg326LMK
Kubulawe obehola eyabaseCato Crest
SIMPHIWE NGUBANE
LUTHATHE elinye igxathu udaba lombango wezindlu
zomxhaso eCato Crest, eMayville emuva kwesehlakalo
sokudutshulwa kufe obengumholi wenhlangano yabahlala
kule ndawo nomunye uzakwabo ,ngoLwesihlanu ebusuku.
UMnuz Thembinkosi Qumbelo obenguSihlalo weCato Crest
Residents’ Association noMnuz Sizwe Cele badutshulwe
ngabantu abangaziwa besendaweni yokucima ukoma
KwaNyambose eStop 4, bashonela khona lapho.
UQumbelo namalungu omphakathi bebesanda
kupotshozela Isolezwe ngomkhonyovu wokudayiswa
kwezindlu zomxhaso, okuthiwa kudla lubi kuleya ndawo. Lo
mkhonyovu udale uthuthuva ngoba abantu abasuswa
ezindaweni zabo ngesikhathi bebhidlizelwa imijondolo yabo
bethenjiswa intuthuko, befuna ikhansela namakomiti
omphakathi ukuba babahlinzeke ngezindlu ababathembisa
zona.
Kwenzeka lezi gameko nje, ikhansela lendawo uMnuz
Mzimuni Nzoyiya, libhacile njengoba kusanda kuhlaselwa
umuzi walo namahhovisi elisebenzela kuwona. UNzoyiya uthe isimo asisihle kuleya ndawo kukhona abantu
abangafuni ukusuka enkundleni yezemidlalo ababuthanele kuyo.
Okhulumela amaphoyisa KwaZulu-Natal uCaptain Thulani Zwane, usiqinisekisile isigameko sokusocongwa kwabafi,
wathi kuvulwe amacala amabili okubulala, kukhona muntu oboshiwe.
“Ayikaziwa imbangela yokubulawa koQumbelo kodwa amaphoyisa alandela umkhondo, aphenya kabanzi ngalolu
daba,” kusho uZwane.
Omunye wabebekade besondelene nomufi, osinde edutshulwa, utshele leli phephandaba ukuthi ukubulawa
koQumbelo kuhlobene nombango wezindlu oqhubekayo eCato Crest. Le ndoda ecele ukuba ligodlwe igama layo
ihlaselwe ngoLwesine ebusuku, yadutshulwa ngemvula yezinhlamvu kodwa yasinda. Kumanje iyelashwa
esibhedlela.
“Kunabantu esibakhiphe ezindlini zomxhaso abese bengene kuzona ngodli ngoLwesithathu ebusuku, abagcine
sebesisongela ngokuthi bazosibulala. Abanye babo baphume kule zindlu bayongena emaflethini akhiwayo belokhu
beqhubekile nezinsongo zokuthi bazosibulala kanti akuzophela sikhathi esingakanani ngoLwesine ezintatha
bangidubula. Ngakusasa badubule uQumbelo, ngeshwa washona,” kusho owesilisa othe abahlaseli bamshiya
bezitshela ukuthi ufile.
Ikhansela le-DA uMnuz Hlanganani Gumbi lithe ukube amakomiti abakhipha kahle abantu emijondolo ababehlala
kuyona, afeza izethembiso azenza, ngabe igwemekile le nto yokudliwa komhlaba.
Uthe bayixwayisa iMeya yeTheku uMnuz James Nxumalo noSihlalo wekomiti lezokuHlaliswa kwaBantu kumasipala
uMnuz Nigel Gumede ngokwakwenzeka eCato Crest kuhlukunyezwa abantu ngonyaka odlule kodwa bazithela
ngabandayo.
“Sabacela ukuthi abatholele abantu izindlu zesikhashana ngesikhathi besalinde izindlu zabo kodwa kwangenzeka.
Sinxusa abantu ukuba bangenzi okuphambene nomthetho balandele imigudu esemthethweni ukuzwakalisa izikhalo
zabo,” kusho uGumbi.
Full Album from Flickr


text:
UMalema nguyena ubhongoza - Dlamini
2012-09-13 11:01
Johannesburg - Umbiko wangoLwesine uthi ukuqhubeka nokungaboni ngasolinye kubasebenzi nabaphathi eLonmin, nosekukapakela nakwezinye izimayini kudalwa ukwahlukana kwe-ANC, kanti baholwa nguJulius Malema phambli, kusho umengameli weCosatu uSdumo Dlamini.
Umholi womfelandawonye wezinyunyana utshele iBusiness Day ukuthi lokhu okuqhubekayo yinto ekade yahlelwa yilabo abanokwelukana eqenjini le-ANC.
Laba banethemba lokuthi bazodala umsindo ku-ANC ngaphambi kwengqungquthela yokukhetha ubuholi ezobanjelwa eMangaung ngoDisemba, ukuze iqembu liphoqeleke ukuba limsuse uJacob Zuma esikhundleni sokuba nguMengameli we-ANC.
"Siyakwazi futhi ukuthi kunabathile abakhokhela uMalema ngalokhu ukuze kufezeke izinhloso zabo,” usho kanje etshela iphephandaba.
"UMalema angaba umuntu ohamba phambili kodwa siyazi ukuthi bakhona abakhulu abamesekayo, yena nje kugadlwa ngaye.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-NFP izobulawa ngamakhempu: MsibiComment on this story
MLUNGISI GUMEDE
UMENGAMELI we-NFP, uNkk Zanele Magwaza-Msibi, izolo uphumele obala okokuqala ngqa wavuma ukuthi iqembu labo libhekene nengqinamba yamakhempu ngaphakathi ebeka ikusasa lenhlangano engcupheni.
Ekhuluma emgubheni wokugubha iminyaka emibili iqembu lasungulwa ePrincess Magogo Stadium, uNkk Magwaza-Msibi uthe kuze kube yimanje basazabalaza kanzima ukubhekana nenselelo eqhamuka nokubakhona kwamakhempu ngaphakathi eqenjini asunguleke ngokhetho. “Maqabane, ngesikhathi kunenqubo yentando yabantu yangaphakathi eqenjini silahlekelwe ngamanye amalungu, amanye awo abambe iqhaza elikhulu ngenkathi kusungulwa iqembu kodwa ayenezinhloso zokungena ezikhundleni,” usho kanje.
UNkk Magwaza-Msibi uthe umuntu ozibiza nge-Power nozibiza ngeFinish uyalizonda iqembu.
Ube esenxusa iqembu ukuba lingcwabe izinkambo ukuze lenze isiqiniseko sokuthi alishabalali.
UNkk Magwaza-Msibi uthe into ebenza ukuthi bahluke kwamanye amaqembu wukubekezela ngoba abaholi babo abazange bajoyine iqembu ngenxa yokugcwalisa izisu zabo kodwa bafuna ukusebenzela umphakathi.
“Esikufundile wukuthi awukwazi ukuthi wethembe umuntu ofikayo eqenjini ngoba usuke ungazi ukuthi uze ngaziphi izinhloso. uze umbone ngokuhamba kwesikhathi esezikhombisa imibala yakhe yangempela,” usho kanje.
Uthe yize zikhona izingqinamba iqembu elibhekene nazo kodwa kuningi abakufundile futhi inhlangano yabo iyadlondlobala.
“Ngesikhathi iqembu lisungulwa, labo abazibiza ngezazi zezepolitiki bathi inhlangano yethu izoshabalala njengamanye angamahlubuka,” usho kanje. Uthe iyamcika indaba yokuthi babizwe ngezingane ze-IFP.
Uthe ufuna ukukucacisa ukuthi abanabo ubudlelwano ne-IFP bona kodwa bayiqembu elizimele futhi elinemigomo yalo.
Uqhube wathi isinqumo sabo sokunqaba ukusebenza ngokubambisana ne-IFP komasipala abangu-19 baKwaZulu-Natal ngemuva kokuthi lingabanga khona iqembu elinqoba ngamalengiso okhethweni lohulumeni basekhaya, siyakuqinisekisa ukuthi bangumJuda nomKristu.
“Ukusebenzisana kwethu ne-ANC sekuhlangabezane nenselelo nokuzamazama okukhulu. Yize eningini lalabo masipala kube yimpumelelo ukusebenzisana, kwabanye omasipala kuyantenga kanti kwabanye kufadabele. Lokhu kwenzeka ngisho sinekomiti labantu ababili inhlangano ngayinye elibhekelele ukuxazilula izinkinga ezikhona,” usho kanje. wengeza ngokuthi yize zikhona izingqinamba kodwa bazohlala esivumelwaneni sokusebenzisana kuze kuphele iminyaka emihlanu abayibeka.
Uthe okubucayi kakhulu wukuthi babumbane baqede uqhekeko balwe nokungaboni ngaso linye.
Angaphezu kuka-20 000 amalungu eNFP abehambele lo mgubho. Nezokuphepha beziqinisiwe ngemuva kwemibiko ethi i-IFP ibihlele ukuba nomhlangano kule ndawo.
Umholi we-IFP esigungwini saseThekwini, uMnuz Mdu Nkosi, uthe abakaze bahlele mhlangano ngalolu suku, wengeza ngokuthi iNFP ibifuna ukwenza ihawu lokuvika ukuthi uma umgubho wayo ungabi yimpumelelo bese ibeka izaba.
Yize zingabanga khona izigameko ezimbi emgubheni kodwa uNkk Magwaza-Msibi uveze ukuthi bazwile ukuthi kunabantu abebefuna ukuthenga izikibha zeqembu labo ngenhloso yokungena enkundleni bazodunga umcimbi.
Uthe amaphoyisa akwazile ukubaxosha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Limlahlile obelala nendodakazi yakhe
2012-09-07 09:06
Johannesburg - Owesilisa, 43, wase-Uitenhage utholakale enecala eNkantolo eNkulu yasePort Elizabeth, lokudlwengula ephindelela indodakazi yakhe, ngokusho kombiko wangoLwesihlanu.
Iphephandaba iThe Herald libike ukuthi inkantolo ngoLwesine ilalele ukuthi ngemuva kokushona kukamama wale ngane ngoNovemba 2009, ubaba wayo waqala "ukuyenza intombi yakhe".
Unina wale ndoda ongayizali, nguyena owaqala ukuputshuza le ndaba yokuthi indodana yakhe idlwengula ingane.
Kuthiwa le ndoda yayingayivumeli ingane ukuthi isuke emehlelweni ayo futhi ilala nayo embhedeni owodwa, iyidlwengule phambi kukamfowabo ononyaka ubudala.
Kulindeleke agwetshwe kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-Giulietta ikhiqizwe ngokwezinga lezimoto zesimanjeComment on this story
IMOTO: ALFA ROMEO GIULIETTA
ININGIZIMU Afrika isifinyelele ezingeni lamazwe omhlaba ngenxa yezimoto esezikhiqizwa zithunyelwe kuleli, ngaphambilini obekuyinto engaphushwa nokuphushwa.
Kusukela ngonyaka ka 2006 kuze kube yimanje uJuni 2012 kune nezimoto eziningi ezinye ezisatheleka namanje. Uzokhumbula ukuthi unyaka ka 2011 kwa-Alfa Romeo bawuvule nge Giulietta.
Lena yimoto kwa-Alfa Romeo abaqale ukwenza ngayo umsindo ngokutheleka kwayo kuleli ngo 2010. Uma wazi i-Alfa Romeo Spider uzoqaphela ukuthi lezi zimoto ezomndeni owodwa. IGiulietta iphuma nenjini engu-1.4 litre TB turbo-charger ekhiqiza amandla afinyelela ku-88kW lena ewuhlobo lwe-Progression bese kuba khona ethe thuthu ngamandla ekhiqiza angu-125kW iDistinctive.
Kukhona eyokugcina ekhiqiza amandla afinyelela ku-173kW enejubane eliphezulu eligcina ku- 242 km/h.
Le moto ifakelwe uhlobo olusha lwenjini olusanda kudla umhlanganiso ngamandla nokwethembeka.
IMOTO YESIMANJE
IGiulietta ikwazi ukulayisha abantu abahlanu asebeqinile futhi bahlale ngokukhululeka. Kwa-Alfa Romeo abajwayele ukwakha izimoto ezidle ngodedangendlale wesikhala ongabeka kuso imithwalo, kodwa lelo gebe bazamile ukulivala kule moto. Okuhle ngayo ukuthi inakho konke okwesimanje umuntu akudingayo emotweni. Lena esesigabeni sokuqala ngolimi lasemalokishini okuthiwa “ebandayo” i-entry level Progression iphuma ne-climate control, ama airbags ayisithupha, istability control, ihill holder, inebhathini lokuyidumisa nokuyicisha elibizwa nge Start&Stop elingadingi ukuthi usebenzise ukhiye.
Itholakala namawindi asebenzisa ugesi. Esesigabeni esiphezulu ziningi izinto abazengezile.
Ngendlela iGiulietta enenjini evuleke ngayo ungalindela ukuthi ingene igamanxe ephaketheni, kodwa ayiyimbi neze ngoba zonke izinhlobo kuthiwa zidla amalitha angu-8 ngebanga elingu-100km futhi kwezinye izikhathi kungaze kufike nasemalitheni amahlanu.
Noma ngivumelana nalokho abakushoyo kwa-Alfa Romeo kodwa kungasho ukuthi uhamba ngesivinini esiphansi kakhulu esingekho ngaphezulu kuka- 80km/h.
Iphuma ne-warranty yeminyaka emihlanu emuva kuka-150 000km uma uyithenge iyintsha sha. I-Service plan eyeminyaka eyisithupha emuva kuka-90 000km kulezi ezinenjini engu-1.4 litre kuphela.
AMANANI
1. 88kW 1.4 TB Progression – R243 000
2. 125kW Multiair 1.4 TB Distinctive – R279 900
3. 173kW 1750 TBi Quadrifoglio Verde – R330 275
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kwa-toyota sebekhiqize 200 millionComment on this story
FANELESIBONGE BENGU
ABENKAMPANI ekhiqiza izimoto, iToyota Motor Corporation (TMC) ngoLwesibili bamemezele ukuthi imikhiqizo yabo yezimoto idlule u-200 million.
Lokhu kuthathe iminyaka engu-76 nezinyanga ezingu-11 ukuze bakuzuze kanti kwaqala ngokukhiqizwa kweloli iModel G1 ngo-Agast ka-1935 eToyota Automatic Loom Works’ Department, esibizwa ngeTMC.
Ekupheleni kukaJuni, isibalo somkhiqizo usuwonke eJapan sifinyelele ku-145.21 million wezimoto kanti emhlabeni jikelele zifinyelele ku-55.12m wezimoto ezikhiqiziwe.
UMengameli weTMC, u-Akio Toyoda, uthe ufisa ukudlulisa ukubonga okusuka ekujuleni kwenhliziyo yakhe kumakhasimende abo emhlabeni jikelele okube yiwo enze bazuza lokhu.
“ngibethulela isigqoko bonke abantu ababambe iqhaza elikhulu futhi ababe nomthelela ekudwebeni, ekukhiqizeni nasekumaketheni izimoto zakwaToyota nakwaLexus kuyo yonke le minyaka. Sizimisele ngokuthi senze izimoto zethu zibe ngcono kakhulu kunakuqala futhi siqhubeke nokunika abathengi bethu izimoto ezisezingeni eliphezulu ngokwamandla ethu.
“Lokhu kuyiphupho lawo wonke umsebenzi wakwaToyota kwabangu-300 000 emhlabeni jikelele,” kusho uToyoda.
IToyota Corrola kube yiyona moto ekhiqizwe kakhulu njengoba ukukhiqizwa kwayo kube ngu-39.08 million ekupheleni kukaJuni.
BAFIKE KANJANI KULEZI ZIBALO
Bafike emkhiqizweni wezimoto ezingu-10 million kusuka ngeloli iModel G1 ngoJanuwari 1972. Lokhu kubathathe iminyaka engu-36 nezinyanga ezingu-6.
Ukufika ku-50 million ngo-Okthoba 1985 kwenzeke ngemuva kweminyaka engu-50 nezinyanga ezintathu
Bafike ku-100 million ngoJanuwari 1997 kanti kubathathe iminyaka engu-61 nezinyanga eziyisithupha.
Okwakamuva kube wukufika ku-200 million okwenzeke ngoJuni kanti kubathathe iminyaka engu-76 nezinyanga ezingu-11
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
U-VV wayengatholani kahle nabadlali - Bobby
2012-11-16 10:02
Johannesburg - Imenenja yeKaizer Chiefs uBobby Motaung ukholelwa ekutheni uVladimir Vermezovic 'wayenganaso isandla nokuzwana nabadlali' nokungenzeka ukuthi yikho okwadala izinkinga ngesikhathi ephethe.
U‘VV’ waxoshwa ngesikhathi kuphela isizini edlule ngemuva kokuhluleka ukuholelal iqembu ekutheni liwine isicoco.
Ukuthatha izintambo kukaStuart Baxter sekuze nomehluko omkhulu impela njengoba amaKhosi ezihola zonke ohlwini lweligi ngemuva kwemidlalo eyishumi.
“Angifuni ukuthi uVladimir Vermezovic ungumqeqeshi ongenahlonze,"
kucashunwa u‘Bobsteak’ kuSowetan.
"Kodwa umsebenzi wokuqeqesha unzima futhi uyadida ngakho kubalulekile ukuthi kube khona ukuzwana phakathi komqeqeshi nabadlali."
IChiefs yasayina abadlali abaningi abasha, kodwa uMotaung uthi abadlali ababesebenza noVermezovic benza umsebenzi oncomekayo ngaphansi kukaBaxter.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzoqhudelana nehhashi uPistorius
2012-12-11 12:29
Cape Town - Isihlabani saseNingizimu Afrika sama-Olympic namaParalympic ku-400m u-Oscar Pistorius uzoncintisana nehhashi lase-Arab ejwahweni i‘Run like the Wind’, oyingxenye yomkhankaso i‘Definitely Able’ eDoha.
Umncintiswano lona kuhloswe ngawo ukuqhakambisa iqhaza elidlalwa abantu abakhubazekile emiphakathini.
UPistorius ubhale kwiTwitter wathi: "Ngizogijima nehhashi lase-Arab, ngoLwesithathu ebusuku, emkhankasweni i-runlikethewind eDoha. @DohaGOALS kuzoba yinto enkulu”
Ngokusho kuka-Jenni Smout, ekhuluma nabezindaba uPistorius uqhube wathi: "Amahhashi ase-Arab ayinto ebalulekile kubantu bendawo. Ngicabanga ukuthi kuzoba yinto emangalisayo nenhle.”
UPistorius uthe uwulungiselele lo mjaho, uphinde waqinisekisa ukuthi usazogijima eminye iminyaka emihlanu bese ethatha umhlalaphansi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Basabisa ngokwenza iTheku lingalawulekiComment on this story
SIMPHIWE NGUBANE
BASABISA ngokwenza iTheku libe yindawo engalawuleki osomatekisi uma kuwukuthi umphathi wamaphoyisa kulo masipala, uMnuz Eugene Nzama, uyaqhubeka nokubahlukumeza.
Lokhu kuvele emhlanganweni oyisipesheli izolo wenhlangano yamatekisi i-KZN Transport Alliance (KZNTA) ethi iphoxekile ngokubuyiselwa kukaNzama emsebenzini.
Ngenyanga edlule uNzama unikwe umhlabakhefu oyisipesheli wezinyanga ezintathu yiMenenja kamasipala, uMnuz Sbu Sithole, ukuze aphenywe ngezinsolo ezibhekiswe kuye ngamaphoyisa awaphethe kanye nosomatekisi.
Ngemuva kwenyanga eyodwa emisiwe, uNzama ubuyiselwe ngoMsombuluko emsebenzini batwetwa embonini yamatekisi.
UNobhala we-KZNTA, uMnuz Bafana Mhlongo, uthe bakubheke ngeso lokhozi ukusebenza kukaNzama kodwa kuyochitheka gula linamasi uma kuwukuthi uyaqhubeka nokuqinisa isandla ebopha abashayeli nezimoto zabo ngendlela engacacile.
“Siluxoxe kabanzi udaba lokubuya kukaNzama ebesinethemba lokuthi uzokhonjwa indlela noma ayiswe komunye umnyango. Asiphathekile kahle ngesinqumo esithathwe umasipala ngalolu daba,” kusho uMhlongo.
Kwasuka uthuthuva eThekwini ngesikhathi osomatekisi benza le ndawo ingalawuleki izinsuku ezine kukhishwa ngesidlozane abagibeli ematekisini, kwacekelwa phansi impahla, kushaywa ngamatshe izimoto zomkhandlu okwaphetha ngokuthi kube nosomatekisi ababalelwa emashumini amane ababoshwayo.
UMhlongo uthe akukho muntu ofuna kuphinde kwenzeke le nto kodwa ukubuya kukaNzama aqinise isandla kuzobaphoqa ukuthi babuyele emgwaqweni.
Obebambe lesi sikhundla, uMnuz Vincent Ngubane, izolo ubuyiselwe emsebenzini wakhe kwa-Disaster Management emva kokuhoxiswa kwencwadi yokumisa uNzama emsebenzini enkantolo.
Okhulumela uMisapala weTheku, uMnuz Thabo Mofokeng, uthe uphenyo olubhekene noNzama luyaqhubeka ngoba ekugcineni bafuna kugezeke igama lakhe noma athathelwe izinyathelo uma kuwukuthi izinsolo abhekene nazo ziyamgojela.
“Ngemuva kokuphika kukaNzama ukuthi waba nomhlangano noSithole kwavunyelwana ngokuthi amiswe emsebenzini, abameli bakhe bathumela izincwadi befuna abuyiselwe esikhundleni sakhe. Asihlose kudicilela gama lamuntu phansi ngalolu phenyo kodwa sifuna kwenziwe ubulungiswa,” kusho uMofokeng.
UNzama usezwakalise ukuthi uzizwa engaphephile, impilo yakhe isengcupheni ngenxa yabathile abamcuphele umgogo ngemuva kokuthola ukungcola okwenziwa amakhansela, izikhulu zikamasipala, nabemboni yamatekisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Imigubho ye-ANC izodla omunye u-R400m
2011-11-10 09:32
Johannesburg - Abakhokhi bentela bazokhokha ngaphezulu kuka-R400m ukubungaza iminyaka eyikhulu kwasungulwa i-ANC, eBloemfontein.
Le mali ingaphezu kwalo-R100m leli qembu eseliyihlelele indumezulu yomcimbi ngonyaka ozayo.
Kodwa le mali incane uma uqhathanisa nezosetshenziselwa ukulungiselela ingqalasizinda yomcimbi eFree State.
Abakhokhi bentela sebewukhokhile u-R150m ePhilip Sanders Resort engaphandle kancane kwasedolobheni, nokuyilapho izinto zizobe zenzeka khona.
Omunye u-R35m usubekelwe ukulungisa isonto lamaWesele eWaaihoek, lapho i-ANC yasungulwa khona ngo-1912.
Umsebenzi wokulungisa usuqalile khona esontweni.
Sekuphinde kwabekwa omunye futhi u-R200m ukulungisa inkundla yezemidlalo iSeisa Ramabodu Stadium eseMangaung.
Indlu kaNdunankulu waseFree State u-Ace Magashule yona izolungiswa ngenani lika-R15 million, ezinye izigidi kuzolungiswa ngazo indlu kaMapikela nekaWinnie Mandela eseBrandfort.
UCasca Mokitlane weCope uthe i-ANC kumele iphume ephaketheni likaKhongolose imali yomcimbi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- The Witness


text:
UThulani uncintisana neziteshi ezinkulu
INANDA 88.4 FM iseqophelweni eliphezulu. Uma ulalele lo msakazo ungaze ufunge ukuthi ulalele eminye yemisakazo engenisa inzuzo esezingeni likazwelonke. Kodwa uhlelo oluncintisana ncamashi nezinhlelo zemisakazo engenisa inzuzo futhi engikholwa ukuthi luyayidlula eminye imisakazo, olukaThulani Zondi olungena ngo-3 kuya ku-6 ntambama kusukela ngoMsombuluko kuze kube uLwesihlanu.
Akungimangazanga ukuzwa uThulani ethi unesifiso sokusebenza kwi-East Cost Radio, Metro FM noma i-5 FM. Uma uvula iNanda 88.4 FM ngesikhathi sakhe uze ufunge ukuthi ulalele eminye yale misakazo.
Uthe uhlelo lwakhe ulubiza nge-T Junction, ngoMsombuluko ngo-3:20 uba nesigaba asibiza nge-Rapid Rewind lapho edlala khona iculo lakudala, ngo-3:30 kuba namanqampunqampu. Unesigaba esifanayo nesikaDudu Khoza woKhozi FM esithi, what in what out ngo 3:40, ngo-3:50 kune-comedy jam session, kulesi sigaba udlala amahlaya, ngo-4:00 kuba nezindaba ezigcwele.
Ngemuva kwazo unesigaba asibiza nge-4 by 4 at 4 after 4, umlaleli uyafona acele izingoma eziwu-4 abe esekhonza kubangani abawu-4. Ngo 4:30 kuphinde, kube nezindaba ezingamanqampunqampu, ngemuva kwazo ubuza abalaleli ukuthi bawazi kangakanani umculo, esigabeni asibiza ngokuthi, how well do you know your music, uhlanganisa amaculo ahlukene abe esebuza abantu ukuthi imaphi amaculo akhona kuleli alidlalile. Ngo-5:05 kuba khona isigaba asibiza nge-T Junction Chatroom, abalaleli bayafona bakhulume noma ngabe ingani abafuna ukukhuluma ngayo.
Uhlelo uluvala nge-Retro Mix lapho okuba khona u-DJ odlala umculo imizuzu engu-30 lube seluyaphela uhlelo.
NgoLwesibili ukhuluma ngezinto ezithinta ezempilo, kunesigaba esibizwa nge-Youth Aids.
Ngo-Lwesithathu kunesigaba esibizwa nge-on the couch.
NgoLwesine ukhuluma nabaculi abahlukene adlale izingoma zabo.
NgoLwesihlanu zisuke ziwa kuwumculo ohamba phambili.
UThulani usebe ngumsakazi iminyaka eyisishiyagalombili.
Uke waba nakwiDurban Youth Radio eside isikhathi. Uthi uzifela ngabasakazi abafana noDJ Fresh, Vusi Letsoalo, Just Ice, Chilli M, Makhosi Khoza noPhat Joe athe ibona abamgqugquzelayo.
Uma ezipholele ulalela umculo weR&B, House, Kwaito neminye kanti uhlala khona eNanda.


text:
Kubhikisha abafundi base-UFS
2011-08-17 16:41
Bloemfontein – Kubhikishe abafundi baseNyuvesi yaseFree State ngoLwesithathu bethi bafuna inhloko, uJonathan Jansen, ashiye isikhundla sakhe.
Usihlalo seSasco, uManyene Lesapo uthi abafundi abajabulile ngendlela amalungu we-SRC azokhethwa ngayo.
Kulonyaka, amalungu we-SRC azokhethwa yizikhulu zeNyuvesi, futhi angeke bakwazi ukusekwa amaqembu wombusazwe.
I-UFS ikhiphe isitatimende ekhasini labo ku-Facebook, bethi labo abebebhikisha akubona abafunda kuleya nyuvesi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuhlonishwe imbokodo ekhubazekileComment on this story
MBALI KHANYILE
ABANTU abakhubazekile kumele babambe iqhaza ekuthuthukiseni umphakathi ngezindlela ezehlukene.
Lokhu kushiwo nguNksz Bulelwa Mbolekwa (38) wasePinetown ongaboni emehlweni nongomunye wabantu besifazane abangu-12 abathole izindondo zokuhlonishwa kwabesifazane abaphila nokukhubazeka.
Lo mcimbi wokuhlonishwa kwembokodo ephila nokukhubazeka okwehlukene obizwa nge-Tributes obusuhlelwa okwesithathu, ubusehholo iJewish, eThekwini, ngoLwesihlanu.
UNksz Mbolekwa uthe ukholwa wukuthi lo mcimbi uzokwenza ukuthi abantu babone ukubaluleka kwabantu abaphila nokukhubazeka njengoba iningi labantu abangakhubazekile lihlezi libadabukela abantu abanjengaye.
“Ukuthola le ndondo kusho lukhulu kimina njengoba bengingeke ngiyithole uma ngabe kuthiwa awubonakali umsebenzi engiwenzayo emphakathini. Ngikholwa wukuthi nalabo abasebasha kunathi abaphila nokukhubazeka bazogqugquzeleka ekutheni bavule izikhungo ezisiza umphakathi ngezindlela ezahlukene,” kubeka uNksz Mbolekwa oyiDeputy Manager eMnyangweni wezeMpilo Kwa-Zulu Natal.
UNdunankulu waKwaZulu-Natal, uDkt Zweli Mkhize ugqugquzele abebehambele lo mcimbi nabebehlonishwa.
“Umyalezo esizama ukuwudlulisa emphakathini wukuthi ubone igalelo abanalo abantu besifazane abaphila nokukhubazeka. Sikholwa wukuthi ukuqhakanjiswa komsebenzi wabo omuhle abawenzayo emphakathini kusemqoka njengoba iningi labo likwezamabhizinisi nasezikhungweni ezahlukene ezisiza umphakathi,” kusho uMkhize.
Phakathi kwemikhakha abaqokelwe yona laba bantu besifazane abangu-12 abathole izindondo zokuhlonishwa, kubalwa owe-Human Resources Development, Public Sector, Business, Sport and Recreation, Education, Community Development, Leadership, Science and Technology, Creative Arts, Mother of Child, Girl-child nePosthumous Tributes.
UMnuz Musa Zulu oyinxusa leTributes, uthe ukholwa wukuthi bonke abantu asebalahla ithemba abaphila nokukhubazeka bangagqugquzeleka uma kungase kubanjiswane ekuqhakambiseni umsebenzi owenziwa ngabantu abaphila nokukhubazeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
GALLO IMAGES
Kuzoshuba kowe-SSU nePirates
U-Ayanda Gcaba uthi bayayihlonipha kakhulu iSuperSport United kodwa bafuna ukuvikela isicoco sabo seNedbank Cup.Read Story
GALLO IMAGES
UMvalo ufisa ukukhuphula iThanda
Ufuna ukuvala isilonda sokwehluleka ukunyusela iThanda Royal Zulu u-Asanda Mvalo.Read Story
GALLO IMAGES
UGold usaqhubeka nokupheka ethulula
Usaqhubeka nokupheka ethulula ngenhloso yokuphuma nenqanawe yesikimu umqeqeshi weCell C Sharks, uGary Gold.Read Story
- Kuzoshuba kowe-SSU nePirates
- UMvalo ufisa ukukhuphula iThanda
- UGold usaqhubeka nokupheka ethulula
- Umgadli woSuthu nengcindezi yamagoli
- U-Oosthuizen unejoka lokugudluza uLieb...
- Babalisa abaphezi ngaMaZulu FC
- ‘Iyabuya ifomu yami kancane’
- UPitso uzogadla ngabadlali ababodwa
- Kuhlonishwe izinsika zeBanyana
- Ningasithathi kancane: Alex Bapela


text:
‘Bengingamazi nokumazi u-Anene’
2013-02-12 10:04
Bredasdorp - Indoda yaseBredasdorp ebikade iboshelwe icala lokudlwengulwa nokubulawa kuka-Anene Booysen, 17, ithi amaphoyisa asilimaze asiqeda isithunzi sayo, kubika iDaily Voice.
Lo makhenikha oneminyaka engu-23 ubudala uthi ubengamazi nokumazi umufi.
UMatthew Prins, ubengumsolwa wesithathu ukuthi aboshelwe leli cala,, waboshwa ngoLwesihlanu nokho wadedelwa ngakussa ngemuva kophenyo.
UMatthew utshele amaphoyisa ukuthi wabe evakashele abangani, ngelanga ekwabulawa ngalo u-Anene.
“Ngangikhona endaweni kodwa ngingekho endaweni yokucima ukoma, la kwakukhona khona umufi. Akuyona nje nendawo engiyihambelayo."
“Ngaqala ukuzwa ngesehlakalo, ngoLwesibili ekuseni, ngesikhathi kutheleka amaphoyisa la sihlala khona, amaphoyisa athola igazi emotweni yami. Besekuphele isikhathi esiyisonto leli gazi likhona emotweni," kulandisa uPrins.
Uthi wazama ukuchazela amaphoyisa kodwa ayengafuni kuzwa lutho.
UPrins uthi wabizelwa esiteshini samaphoyisa eBredasdorp, ngesikhathi amaphoyisa efuna ukusesha ikhadi lakhe likamakhalekhukhwini.
“Ngangibuhlungu kakhulu emoyeni, ngidabukela nomndeni wami. Amaphoyisa angiphatha kambi kakhulu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24